
Fra Rajko Kraljev: 

U nijemom gradu 

K a .d P ro * azimo uz tiha počivališta svojih dragih pokojnika, 
daleko je od nas sladost smijeha i zanos veselja. Teško da 
koji onda snuje kako će na tom svijetu što bolje pozlatiti svoje 
dane. Nitko tamo ne mozga kako će se što više podati čašo- 
vitim užicima. Strasti kao da se nekako prisilno smire. Na¬ 
protiv svakoga obuzima neka ozbiljnost, sjeta, tuga. Svakome 
še vrze po glavi misli o prolaznosti i ništavilu toga svijeta, o 
smrti, o vječnosti. 

Ali kad čovjek ostavi tu osamu i stupi među vrtlog i šum 
svijeta, onda više nema onih tajanstvenih glasova, nema 
ozbiljnosti ni zamišljenosti. Zato se često desi da opet zago¬ 
spodari raspojasanost u životu. I kada takvog posjete one 
misli koje su ga ono kao prijatelja pratile po groblju, on ih 
odmah nemilo otjera kao neželjene goste. Kako je to žalosno. 
Trebalo bi da si svaki sazida jednu kućicu uz grob svojih 
pokojnika, pa da tamo u tišini, daleko od ulične buke živi i 
razmišlja o hitnoj prolaznosti života i svijeta, o smrti koja nas 
čeka, o vječnosti u koju ćemo utonuti... 

* * 

* 

Razgledavao sam zagrebački Mirogoj. Bio je topli, sun¬ 
čani, srpanjski dan. Upravo u mjesecu kada cijela priroda 
pjeva i cvjeta u sunčanom žaru. 

Promatram veličanstvene arkade koje mi govore dubokim 
i misterioznim glasom o našim narodnim velikanima i junacima. 
Divim se bezbrojnim spomenicima svakovrsnih građa i simbola. 
Natpisi, puni bolnog osjećaja i nade, suze mi mame. 





















Razgledavajući tako dođem na jedno prostranije mjesto, 
gdje je na sredini mali spomenik. Pođem malo bliže. Oko toga 
spomenika mnogo grobova, pokrivenih zemljom. Na svakom 
grobu vidim gdje straži jedan procvali ljiljan. Još više približim 
se malom spomeniku i opazim da na njemu nešto piše. Čitam: 

Ovo polje izorano biće polje ljiljanovo 

sjemenjem je. zasijano. jer su naše sestre mile 

U dan žetve polje ovo djevičanske duše bile. 

Sada mi je bilo jasno da tu počivaju časne sestre. Dosta 
mi je ovo bilo. Nisam se nadao da ću sresti što ljepšeg ili 
dirljivijeg... 

Često se sjetim procvalih bijelih ljiljana na onim skromnim 
grobovima koji su stražili kao anđeli čuvari pjevajući djevi¬ 
čansku pjesmu nevinosti i čistoće. Neizbrisiva i mila ostaje mi 
u pameti ona misao iz pjesmice koja kaže da će u dan žetve 
(općenitog suda) ono polje (groblje) biti, polje ljiljanovo (čisto, 
djevičansko). Tada će naime Božanski Zeteoc pokupiti odatle 
u svoje nebeske stanove samo bijele ljiljane tj. djevičanska 
čista tjelesa združena s dušama. 

Bože daj. da i čitatelji našeg dragog Glasnika uzljube 
ove misli i da uzdignu pogled u visine, gdje vlada vječna 
Sreća, Mir, Sunčana Radost i Čistoća ... 

—-t—«—«- 


F. §. Milovanov: 

Draga lica 

Prebirem dragi album moga života. Koliko li fotografija, 
koliko slika! Gledam vas, vi draga lica sviju onih koje sam 
susreo na svom životnom putu. Sva ste živa preda mnom, 
iako vam je slika izblijeđela pod dahom vremena; sva ste 
živa, svježa i lijepa, draga lica iz moga albuma ! 

U prvim danima svojim vidio sam tebe, moja neprežaljena 
majčice! Došle su godine i brige, naboralo se tvoje lice, omr- 
šavjele i usahle su ruke tvoje materinske, a starost se neumo¬ 
ljivim koracima bližala i k meni. Srebrom je posuto moje tjeme, 
rijedak vijenac kose kružio mi čelo, ozbiljnost života prelila 
se mojim licem, ali kad sam došao k tebi, onda sam opet bio 
ono malo tvoje dijete, a ti moja mila majčica, iz najranijih 

dana mojih... . , , , 

Gledam te u duhu, milo i ozbiljno lice, a tako drago, 
moga oca. Trpio si i patio se u životu, oče, a najviše radi 
mene i mojih. Hvala! 

I vidim tebe, skromna, dobra moja pomajko, uzgojiteljice 
i prva učiteljice! Tebi dugujem koliko i rođenoj majci svojoj, 
ti dobra, plemenita dušo. O hvala! 

Gledam Vas, draga lica moje braće i sestara, mila lica 
daleke i bliže rodbine svoje, gledam vas i uživam u tome 
pogledu! Koliko se sretnih časova izvilo među nama! Težak 
je život na zemlji, ali se lakše snosi u društvu. Hvala i vama! 

Vidim draga lica mojih znanaca i prijatelja, ozbiljna i 
dobra lica mojih učitelja i odgojitelja, onih sviju — a tih je 
bezbroj! — koji su mi dobro činili i čine. Hvala, tisuću puta hvala! 

Prebirem album svoga života, i draga lica se redaju preda 
mnom i smiješe mi se i vabe me u prošlost, tješe me u sada¬ 
šnjosti i proriču budućnost. O hvala vam, hvala, draga lica 
iz moga albuma! 

I tako ja ću i unaprijed redati sliku uz sliku u moj album. 
I tako ja ću prebirati i unaprijed njegove drage listove. I tako 
ja ću gledati draga lica i lakše će mi biti živjeti, lakše se 
boriti, lakše pobijediti! 

Dragocjeni albume moga života, ja te ne dam!... 


Antin: 


Pomoć dušama u čistilištu 

(Za dan i mjesec pokojnih) 

Češće čujemo, gdje netko pripovijeda: da mu se je u 
snu ukazala duša ovoga ili onoga pokojnika, ili da je s njom 
razgovarao, ili da mu je saopćila nešta tajnoga, ili da je sta¬ 
novitu stvar od njega želila itd. Sve ovo dokazuje istinu o 
neumrlosti ljudske duše. To znači: ako jednoč umre tijelo neće 
duša, nikada neće umrijeti ona. Dokazuje i to, da mi, dok nas 
smrt rastavlja od tijela naših pokojnika, ostajemo povezani s 
njihovim dušama i preko groba. 

Nauk naše vjere o čovjeku jest: da je on slika Božja po 
duši — vječno živećoj duši, kao što i Bog vječno živi. Istom 
poslije smrti počima pravi život duše, trajni, neprekidni život. 
Sudbinu njezina života u vječnosti određuje pravedni nebeski 
Sudac prema njezinim djelima za zemaljskog življenja. Ili vječnu 
sreću u raju, ili vječnu nesreću u paklu. Među ova dva mjesta 
vječnosti ima treće mjesto privremenosti. — čistilište. Ime mu 
kazuje, da se duša u njega dospjela čisti od donesenih malih 
grijeha, ispašta zaslužene vremenite kazne, jer ništa nečista niti 
dužna nema pristup u vječno blaženstvo raja. Dakle u ovome 
mjestu čišćenja mora se duša do kraja pročistiti u vatri, ispo- 
koriti u trpljenju, da postane sposobna za gledanje Boga u 
nebeskom carstvu. 

Premda su, po učenju crkvenih otaca, muke u čistilištu 
prežestoke, u sebi ravne mukama paklenim, ipak je vjerovanje 

o čistilištu nad sve utješno. Zašto ? Ljubav, boju nosimo prema 
nekome, očituje se osobito u tome, da mu učinimo u nečemu 
pomoć. Takove ljubavne pomoći potrebni su svi, boji stradaju, 
trpe. A imade li veći patnib od onih duša, što čame u tami 
čistilišta ? Njihova je nevolja tim veća, što ne mogu ništa same 
sebi pomoći. Možemo pab mi, možemo im mi neograničeno 
pomagati. Mi živi ljudi sa zemlje. Baš nama upravljaju te duše 
onaj do srca prodirući vapaj: „Smilujte se na nas, bar vi pri¬ 
jatelji naši!" jedini mi zemaljski prebivaoci možemo im biti 
prijatelji od pomoći. Kad bismo se mi nalazili u njihovu pre- 
žalosnom stanju — u boje će nas većina nekoć dospjeti — 
tek onda bi mogli shvatiti njihovu silnu potrebu, dosljedno 
nuždu od naše pomoći. Olakšajmo im, prikratimo im teške 
muke, jer možemo. Na to nas sili opća ljubav prema trpećem 
bližnjem svakom, a kamo više prema stradalniku, koji nam je 
bliz nekim prirodnim vezama. 

Ljudsko je srce od naravi sućutno, samilosno na tuđu 
nevolju. Taj plemeniti osjećaj trebaš pokazati osobito prema 
patničkoj duši u čistilištu, kojoj je najnužnija djelotvorna 
ljudska pomoć. 

Možda neznaš, čime bi iskazao pomoć dušama u čistilištu. 
Svakovrsnim duhovnim djelima. Tu je molitva, oprosti, post, 
lemozina, pričest, samozataja, sv. misa. Najsnažnija je misa, jer 
se u njoj daju ovim bijednim dušama zasluge Muke Isusove, 
daje Isusova presv. Krv, koja više od svega rashlađuje i raz- 
blažuje čistilišni oganj. Uči sv. Jeronim, da ona duša u čistilištu, 
za boju se prikazuje sv. misa, ništa ne trpi, dob traje ta misa. 
Najspasonosnije, za što možeš dati otslužiti sv. misu, jest: za 
duše u čistilištu. Isto tako i slišati misu za njih. Time ćeš im 
neizmjerno pomoći. A i sebi mnogo koristiti. 

Veli se: ljubav za ljubav. Ako si ti pomagao trpeće duše 
u čistilištu, trebaš znati, da ta ljubav neće ni tebi ostat uza¬ 
ludna, nenaplaćena. Duše u čistilištu ako ne mogu pomoći 
sebi, mogu nama na zemlji. Njihove molitve u mukama vrlo 
su snažne pred licem Božjim, i blago onome, za koga se one 
molitvom utječu! Razumljivo, da će se one moliti na prvom 
mjestu za svoje dobročinitelje, koji njima čine ljubav pomažući 
ih u mukama. Pomaži ovim duhovnim potrebnicima, da i tebi 
od jjnjih „ bude pomoženo bilo u životu, bilo iza smrti, kada 
sam dopaneš u mjesto čistilišnih muka. 

Crkva je napose odredila jedan dan u godini kao dan 
opće pomoći dušama u čistilištu: Dušni dan. Ganutljiv je ovaj 
dan, dan suza i posjeta grobova, dan molitava i nebrojenih 
mrtvačkih misa! Milostiva pobožnost kršćanska posvetila je i 
cio mjesec u godini pojačanom pomaganju pobojničbih duša. 
Mjesec studeni. Posveti ga i ti ovom svetom djelu duhovnoga 
milosrđa. 

Branko Klavić: 

Pjesme \z novog života 

i. 

U sobi leži spruženo tijelo 

Moje hladno čelo, 

Ljubite na grudi moje položeno 
Zastrite prozore, u sobi leži spruženo 
Jedno ukočeno tijelo, 

Zastrite prozore i kleknite, 

Mrtvac će ovaj sebi i vama 
Pjevati opijelo. 

Obucite dušu svoju u skrušenost 
I dobrotu, 

Danas će vaš mrtvac oživjeti 
U novom životu. 

1 nemojte ljubiti 
Raspelo. 

ja sam, prijatelji, na bijele poljane stigo 
Gdje nove misli 
U čaškama cvatu, 

Ja sam s očiju svojih koprenu digo 
Pa vam velim, prijatelji moji, 

Laž je u ljepoti 
I u krvi 
I u zlatu. 

Da znate još, kako su teške suze 
Sto kapaju 

Na ukočenog mrtvaca ... 

Meni je žao, prijatelji, 

Da se sve vaše tuge 
U nesvjesnom grču 
Stapaju 

I da se misao o veličini ovoga časa 
Zaboravlja 
I odbaca. 

Da mi je, prijatelji dragi, otvoriti oči, 

Ja bih vam ko braći svojoj reko, 

Da je smrt oko mene prošla 
I da je već daleko, daleko 

1 kako je bez vrijednosti 
To more suza 
Što se nada mnom 
Toči 

I da mi je najdraži brat što je kleko 
Uz tijelo moje 
I moli. 

Nemojte nad tijelom mojim 
Izlijevati boli, 

Jer ono će ustati iz trulosti svoje 
I poslije mnogo, mnogo godina 
Nad cvjetnim prijestoljem 
Jedne velike doline 
Tijelo će moje u slavi 
Gledati Gospodina. 


2 . 

Odlazim 

Ostavljam kuću svoju i odlazim, 

Gospode, idem putovima ovim posljednji put 
U pratnji braće svoje. 

Pozdravljam sunce plameno 
I more 
I nebo plavo 
I kuću svoju novu 
U koju dolazim. 

Masline su, Gospode, cvjetale radi mene, 

Nek se stoga u plodovitosti svojoj svijaju 
I nek su blagoslovljene. 

Za me su loze 
Grozdovima rodile, 

Staze naše vijugave 
Smjerno su me 
Vodile, 

Neka tvoja ruka blaSostivo 
Staze i loze pomiluje. 

Ljepotom cvjetova dušu sam svoju 
Pito, 

U sjaju rose na listovima 
Ljepotu tvoju sam čito, 

Nek tvoje oko, Gospode, 


Napuni sjajem 
I ljepotom 

Cvjetove na njivama 
I rosu na listovima 
I nek se sva zemlja zakiti 
Tvojom dobrotom. 

Gospode, kroz krajeve ove 
Posljednji put prolazim 
I u kuću svoju novu 
S tijelom svojim 
Dolazim. 

Gospode, moj smjerni poklon tvojoj veličini 
Na vječnim pragovima. 

3 . 

Riječi iz groba 

Ovdje je vječni mir 
Tišine 
I šutnje. 

Tijelo moje leži u raspadljivosti svojoj. 
Ovdje je moja duša. 

Bez očekivanja 
I bez slutnje. 

Zamor žalosnih glasova 
Umro je u mojoj blizini. 

Prijatelji moji, 

Braćo moja premila, 

Vi nikad ne mislite, 

Kako je u ovoj 
Mračnoj nizini. 

Vi prolazite putom 

Pokraj stana moga 

I govorite o težini vašeg života 

I o suncu 

Vrh njiva, 

A u čežnjama svojim 
Ne nosite Boga 
I vjera vaša 
Nije svaki dan živa. 

A ja vas ljubim 

(Ko što vi ljubite svoju radost) 











I htio bih da vam pošaljem dobru riječ 
I poruku. 

O, bježi, bježi, prijatelji moji, 

Ko vjetar noćni 
Čovječja mladost 
I svaki put kad koji od vas 
U grad ovaj dolazi, 

To kroz sjenu vaših duša 

Krist u tišini 

Prolazi 

I vječno umiranje 
Daje vječnu 
Pouku. 

Vlažan je, prijatelji, dah 
Ovih raspuklih zidina 
I sve je ovdje svjesno 
Svoje nemoći 
I truli kamen 
Sa tvrdih hridina 
Govori o snazi 
Samo jedne 
Svemoći. 

Katkad, prijatelji, večernji vjetar u moj stan 
Vašu molitvu 
Nanosi , 

Tad se kosti moje 
Od uzbuđenja 
Prenu. 

O, i ovu tišinu, 

I ovu vlagu 
I ovu sjenu 

Skrušenost vaše molitve 
Raduje 
I zanosi. 

I ja sam u tišini ovoj prepun ganuća 
Kad čempresi pjevaju 
O čistoći duša, 

Tad se mom sagnjilom tijelu 

Prćinja 

Da sluša 

Ko dalek zvon da zvoni 

Mrtvih 

Uskrsnuća ... 


Dc Josip Andric: 

Hrvatski narod sve više prigrljuje 
štovanje bi. Nikole Tavelića 

(Uz prvu proslavu Blašenlka 14 studenog) 

Svetu zemlju svi kršćani ljube. U duhu se svaka kršćan¬ 
ska duša zanosi u svete one krajeve, gdje je Isus dragi, Sin 
Božiji, živio na ovoj zemlji i umro za nas na križu. Sretnih li 
onih, koji su ikada mogli poći vidjeti Nazaret, Betlehem, Jeru- 
salem i ostala mjesta Spasiteljeva 1 

Osobito nam je Jerusalem drag i svet. To, to je Isusov 
grad, u bojem je On naučavao, ustanovio Presvetu Euhari¬ 
stiju, umro na križu, uskrsnuo, poslao Duha Svetoga i uzašao 
na nebo. Poći na Spasiteljev grob i poljubiti sveto mjesto, na 
bojem je ležalo mrtvo Njegovo tijelo, najveća je sreća, što je 
čovjek može doživjeti na ovom svijetu. 

Kao što svaki od nas katolika čezne, da pohodi Isusov 
grob, tako je prije 550 godina istu takvu čežnju u srcu svom 
osjećao i jedan sveti hrvatski franjevac šireći slavu Božju po 
našoj Herceg-Bosni. Bio je to fra Nikola Tavelić, rodom iz 
Šibenika u Dalmaciji. Gorio je od želje, da ode u Svetu 
Zemlju i u Isusov sveti grad Jerusalem. 1 želja mu se ispunila. 
Otišao je onamo, a ovdje je radi svoje velike revnosti u ši¬ 
renju vjere Isusove bio mučen i ubijen te mu je sveta duša iz 
zemaljskog Jerusalema otišla ovjenčana krunom svetog muče- 
ništva ravno u nebeski Jerusalem, to jest u vječnu slavu Božju. 
Bilo je to 14 studenog 1391. Taj dan je jedan od najslavnijih 
dana u hrvatskoj prošlosti, jer je toga dana hrvatski narod 
dobio najvećeg svog ugodnika Božjega i najvećeg svog za¬ 
štitnika na nebu. Zato taj dan treba da bude ne samo zlatnim 
slovima upisan u hrvatskoj vjerskoj povjesti, nego da bude 
duboko upisan u svaku hrvatsku dušu. 

I evo od ove će se godine taj dan po odluci sv. Oca 
Pape u svim hrvatskim krajevima slaviti kao poseban blagdan 
bi. Nikole Tavelića, hrvatskog mučenika jerusalemskog. 

Do ove je godine bi. Nikola Tavelić javnom crkvenom' 
svečanošću slavljen bio samo u njegovom rodnom gradu Ši¬ 
beniku, a u svojim su ga kućnim molitvama spominjali i svi 
hrvatski franjevci. Drugog štovanja tog hrvatskog jerusalem¬ 
skog blaženika, boji je još prije 48 godina od Sv. Oca Pape 
Lava XIII proglašen blaženim, nije nigdje bilo. Hrvatski narod 
za tog svog najvećeg sina, boji je postigao slavu nebesku i 
čast oltara u katoličkoj Crkvi, nije znao. Tek kad je nastoja¬ 
njem Hrvatskog Odbora za Svetu Zemlju prošle jeseni prinosi¬ 
ma cijelog hrvatskog naroda u Jerusalemu podignut krasan 
oltar bi. Nikole Tavelića, boji je ljetos za vrijeme hrvatskog 

Ćirilometodska slavenska kat. jerusalemska crkva i zvona 


hodočašća, boji zagrebački nadbiskup koadjutor dr Alojzije 
Stepinac u ime sviju hrvatskih biskupa svečano posvetio, pro¬ 
čulo se ime tog hrvatskog jerusalemskog Mučenika po svim 
hrvatskim krajevima. I eno ljetos je sa 110 tisuća potpisa, koji 
su uvezani u 12 svečanih albuma odneseni na tu posvetu hr¬ 
vatskog oltara i na Isusov grob u Jerusalem, hrvatski narod 
dokazao veliku ljubav prema Isusovoj domovini i prema tom 
svetom sinu hrvatske domovine, koji je ovog ljeta u svetom 
Isusovom gradu u ime cijelog hrvatskog naroda bio tako sve¬ 
čano uzveličan. 

Iza ostvarenja oltara bi. Nikole Tavelića u Jerusalemu, 
mjestu njegove mučeničke smrti, pojavila se i po mnogim hr¬ 
vatskim mjestima želja, da i u našim crkvama budu podizani 
oltari, kipovi i slike tog hrvatskog Blaženika. Zagrebački nad¬ 
biskup koadjutor dr Alojzije Stepinac izdao je u rujnu ove 
godine posebnu okružnicu o što svečanijoj proslavi ovogodiš¬ 
njeg prvog općeg blagdana bi. Nikole Tavelića, te je u njoj 
preporučio i podizanje oltara,. kipova i slika tog Blaženika 
po crkvama. Iza te okružnice slijedile su slične okružnice i 
drugih hrvatskih biskupa. 

I zaista u samoj hrvatskoj nadbiskupiji sada se postav¬ 
ljaju u 12 mjesta oltari, slike i kipovi bi. Nikole Tavelića po 
crkvama, a po svim se župama spremaju lijepe proslave blag¬ 
dana tog hrvatskog Blaženika. Osim toga će oltari i slike bi. 
Nikole Tavelića već do 14 studenoga biti postavljeni u 2 crkve 
u splitskoj biskupiji, u 2 crkve u đakovačkoj, u 1 crkvi u senj¬ 
skoj, u 1 crkvi u banjalučkoj, u 1 crkvi u vrhbosanskoj nad¬ 

Unutrašnjost ćirilometodske jerusalemske crkve s hrvatskim oltarom 
bi. Nikole Tavelića 


biskupiji te u 1 crkvi u skopljanskoj biskupiji. Dakle već u 
prvi čas će za kratko vrijeme bi. Nikola Tavelić biti pro¬ 
slavljen posebnim oltarima, slikama i kipovima u 20 crkava. 
U 2 crkve u Šibeniku slavljen je već prije na oltaru, a do¬ 
damo li k tome još i najdivniji Blaženikov oltar u Jerusalemu, 
eto, što je dosad postignuto u čast svetog tog jerusalemskog 
Mučenika. 

I prva crkva već se diže njemu u čast. Sagradili su je 
sami hrvatski seljaci u selu Cerovcu kraj Slavonske Požege. U 
nju dolazi oltar sličan onom u Jerusalemu, samo jednostavniji. 
Tako eto srčika hrvatskog naroda, hrvatski seljak, prigrljuje 
štovanje bi. Nikole Tavelića. Zaista divan primjer, u koji treba 
svi da se ugledamo. 

Treba spomenuti, da se u Požegi na dan posvete hrvat¬ 
skog jerusalemskog oltara 25 srpnja po zagovoru bi. Nikole 
Tavelića dogodilo neobično ozdravljenje dvogodišnjeg djeteta, 
pa se i po tom vidi, kako taj naš Blaženik s neba pruža ve¬ 
liku pomoć onima, koji ga štuju i koji mu se mole. Na spo¬ 
men te velike milosti podiže se i u Požegi u franjevačkoj cr¬ 
kvi oltar u čast bi. Nikole Tavelića sa slikom od sarajevskog 
hrvatskog slikara Gabrijela Jurkića. U cijelom požeškom kraju 
bit će do 14 studenog 1 crkva, 1 oltar, 1 kip i 1 slika bi. Ni¬ 
kole Tavelića, dakle taj kraj vodi prvenstvo u tom pred svim 
hrvatskim krajevima. 

Bit će po svim hrvatskim krajevima nastavljeno u tom 
smjeru. Do blagdana bi. Nikole Tavelića u godini 1938 moraju 

Hrvatski hodočasnici u audijenciji kod Čuvara sv. Zemlje o. Alberta 
Gori, kojoj je prisustvovao i taj najviši poglavar katoličkih sv. mjesta 
Spasiteljeve domovine 


bar u stotinu hrvatskih crkava biti postavljeni oltari, slike i 
kipovi to? naše? Blaženika. Već su najavljene i 2 nove crkve 
koje će biti podi?nute njemu u čast. Ne zaboravimo na to? 
veliko? hrvatsko? u?odnika Božje?a, kad se ?dje budu ?ra~ 
dile crkve i podizali oltari. Da se Blaženiku u čast podižu 
crkve i oltari, za to treba posebna dozvola sv. Oca Pape. Ali 
velika ljubav i veliko štovanje i to m iže postići. A može po¬ 
stići i još više: da uz pomoć Božju doživimo, da bi. Nikolu 
Tavelića Sv. Otac Papa pro?lasi i Svecem katoličke Crkve. 
To ćemo postići ako se mnogo budemo molili tom našem 
Blaženiku. 1 baš zato širimo nje?ovo štovanje po svim hrvat¬ 
skim krajevima, po svim hrvatskim crkvama, po svim hrvat¬ 
skim katoličkim zavodima i društvima, te neka ne bude ni 
jedne hrvatske kuće, u kojoj se ne bi svaki dan uz ostale mo¬ 
litve izmolila barem kratka molitvica zapisana zlatnim slovima 
na hrvatskom jerusalemskom oltaru: „Blaženi Nikola Taveliću, 
moli za hrvatski narod 1“ 

Molimo molitve bi. Nikoli Taveliću, pjevajmo pjesme 
u nje?ovu čast (i takvih su već više spjevali hrvatski pjes¬ 
nici i u?lazbili hrvatski skladatelji), postavljajmo po našim 
kućama nje?ove slike, a po crkvama slike, kipove i oltare — 
i da vide koliku ćemo svi primati nebesku pomoć po nje?o- 
vom za?ovoru. Kao što je hrvatski narod zavolio štovanje sv. 
Ante, tako ćemo zavoljiti štovanje bi. Nikole Tavelića, a po 
tom štovanju saći će velik Božji bla?oslov na hrvatski narod 
i na dra?u nam domovinu. 

Stjepan Vukašinović: 

Blaženi Gracija 

(prigodom 500-godišnjice njegova rođenja) 

Varošica Muo u Boki Kotorskoj čuva u svojoj župnoj 
crkvi neraspadnuto tijelo Blaženog Gracije, svog domoroca, a 
našeg euharističnog sveca. Ovo ime Gracija — latinski Gratia — 
jest muško ime na ženski dočetak kao Ilija, Andrija i Matija. 

BI. Gracija uživa veliko štovanje u svojoj užoj domovini, 
u Boki Kotorskoj. U svakom katoličkom bokeljskom mjestu 
roditelji nadijevaju svojoj djeci ime ovog našeg domaćeg sveca: 
muškoj djeci Gracija ili Graciano, a ženskoj djeci Gracijana ili 
Gradela. 

Svetkovina BI. Gracije pada na 9. novembra, pa tog dana, 
iako nije zapovjedni blagdan, dođe na Muo velika masa svijeta, 
katolika i pravoslavnih, iz cijele Boke Kotorske, te je to jedna 
od najjačih svečanosti u kotorskoj biskupiji. Mnogobrojni 
srebrni zavjeti u blaženikovoj kapeli pokazuju, koliko je milosti 
naš Svetac isprosio svojim štovateljima. 

Gracija se rodio na Mulu 27 novembra 1438 godine, pa 
ove godine pada 500-godišnjica njegova rođenja. Pobožni i 
bogobojazni njegovi roditelji, imenom Benedikt i Dobre, bijahu 
siromašni ribari kao svi ondašnji Muljani. Nije sigurno po¬ 
znato, koje je ime na krštenju Gracija dobio, jer se Gracijom 
prozvao istom, kada je u samostan stupio, ali stara predaja u 
mjestu pripovijeda, da su mu roditelji na krštenju bili nadjenuli 
ime Pavao, pa je nekada na Mulu postojao običaj, da se na 
Pavlovdan, dne 25 januara, pjevala svečana sv. Misa u čast 
krštenog imena blaženikova. Isto tako ne znamo za stalno, 
kojim se je prezimenom zvao, jer ga povjesničari zovu jedno¬ 
stavno Gracija iz Kotora — lat. Gratia a Catharo — budući je 
Muo u to doba bio vrlo maleno seoce. Na mjestu, gdje je 
nekada bila siromašna Gracijeva potleušica, podignuta je godine 
1888 ukusna kapelica. U njoj se svake godine na 27 novembra 
služi svečana služba Božja. 

Naš se blaženik u prvoj svojoj mladosti bavio ribarstvom. 
No budući da je ova grana privrede dosta oskudna, dade se 
Gracija kasnije na pomorstvo, te kao jednostavni mornar bro- 
đaše Jadranskim morem. 

No njega je vukla želja za redovničkim životom. 

Negdje u proljeću godine 1468 prispije Gracija brodom 
u grad Mletke. Tada propovijedaše riječ Božju u tom gradu 
glasoviti ondašnji propovjednik bi. Šimun iz Kamerina, fratar 
augustinskog reda. Pod dojmom njegovih propovijedi Gracija 
odluči oživotvoriti svoju nakanu da se posveti Bogu u samo- 

stanu. U tu svrhu otide ravno spomenutom bi. Šimunu, te mu 
otkri svoju namjeru. Sveci se odmah razumiju netom se su¬ 
sretnu, i bi. Šimun namah upozna, da se u ovom priprostom 
pomorcu nalazi nešto neobično i božansko, odobri njegov naum 
i primi ga u augustinski red kao jednostavnog brata laika. 

Već u početku samostanskog života odlikovao se je 
Gracija svim krepostima, pa su ga starješine stavljali za uzor 
drugim novacima i redovnicima. 

U cijelome njegovu životu se ističe stroga pokora. Mesa, 
mliječnih jela i vina nije nikada okusio za svega života u samo¬ 
stanu, a ovu bi pokoru često pooštrio najstrožijim postom o 
kruhu i vodi do tri dana u sedmici. Bokove je pasao bodlji¬ 
kavim verigama, a na golu tijelu je nosio oštru kostrijet, od 
koje se još i danas nalazi jedan dio u Moćniku stolne Crkve 
sv. Tripuna u Kotoru. Tako isto i ležaj mu je bio tvrda daska, 
a bodljikavim šibama bičevaše svoje tijelo. 

No prema drugome je bio vazda blag i ljubezan. Po do¬ 
puštenju starješine od usta je otkidao i ostatke sa stola davao 
siromasima. Našlo se također dobrih duša, koje su svoje darove 
siromasima najvolile dati preko BI. Gracije. Vrlo mu je drago 
bilo dvoriti bolesna subrata. Koliko je Gracija ljubio bližnjega, 
lijepo je pokazao za vrijeme građanskih nemira u Padovi. Za¬ 
jedno sa bi. Šimunom je hodao gradom i mirio ljude lijepom 
riječju, a noći je provodio u molitvi. Da mu se sotona osveti 
za ovaj njegov rad, jedamput ga do polumrtva isprebija. 

Cijeli njegov život možemo reći da je bio neprekidna 
molitva. A Bog je više puta i čudom pokazao koliko mu je 
draga ova molitva. 

Gracija je gojio osobitu ljubav prama presv. Sakramentu. 
Neprestano je čeznuo za kruhom anđeoskim, često njime dušu 
krijepio, s najvećim veseljem posluživao svećenika kod sv. 
Mise, često i dugo klečao podno oltara pred Svetohraništem. 
Ovu njegovu ljubav spram Isusu na oltaru nagradio je Bog i 
čudom. Jednog jutra nije mogao blaženik biti kod sv. Mise, 
jer mu starješina bješe naredio da radi u samostanskom vrtu. 
Kad je čuo da zvonce zvoni na podizanje, prekide za čas posao, 
da se pokloni Isusu. I gle. Crkveni se zid rastvori i pobožni 
redovnik opazi u misnikovim rukama Djetešce Isusal Zato ga 
nazivlju našim euharističnim svecem. 

Bog je svoga slugu tako prosvjetljivao, da je tajne stvari 
doznavao, buduće događaje unapred tačno navijestio. 

Jednoga dana dođe k njemu u samostan rastužena odlična 
gospođa sa suzama na očima jadikujući da je svog sinčića iz¬ 
gubila i zaludu ga tražila, te zamoli blaženika, da joj pomogne 
u toj njezinoj golemoj tuzi. Gracija joj proreče, da će svog 
jedinca imati prije noći zdrava u sVcjoj kući. Čudesne se blaže- 

SrebreniJoltarni kovčeg u kojem se čuvaju smrtni ostanci BI. Gracije 

nikove riječi tačno ispuniše. Iste večeri prije sumraka dva 
čovjeka dovedoše rečenoj gospođi dijete čilo i zdravo. 

Kada se je 70-godišnji starac, naš Gracija, razbolio, brat 
bolničar po zapovjedi starješine donese mu mrsne hrane. Ali 
Svetac, koji se nije nikada omrsio, željaše da ni sada ne prekrši 
posta. Bog mu usliši molbu, jer na njegovu molitvu meso sc 
usmrdi. Okrijepljen nebeskim kruhom Gracija preminu u Mle¬ 
cima dne 9. novembra godine 1508. I Bog htjede odmah pro- 
v slaviti svog vjernog slugu. Dok mu tijelo ležaše u crkvi na 
odru, za vrijeme zadušnica pojavi se nad njim neko čudnovato 
svijetlo, a dok ga iznošahu na pokapanje ponovo se ukaza 
svijetao kolobar oko njegove glave koji ga je do groba pratio. 
No ipak mu sahraniše smrtne ostatke u zajedničkoj grobnici sa 
ostalim pokojnicima. 

Naredne noći iza pogreba prikaže se Gracija samo¬ 
stanskom starješini i reče mu, da je volja Božja, da mu se zemni 
ostatci pohrane na bolje mjesto. Kad otvore grob zastruji iz 
njega preugodan miris. Tijelo mu polože u nov kovčeg, te ga 
sahraniše u posebnoj raci kraj oltara, a teško se bilo obraniti od 
goleme mase svijeta, koja pribivaše ovom svetom činu. 

Godinu dana nakon ovoga prenosa ponovo se blaženik 
ukaza samostanskom starješini, te objavi da je volja Božja da 
njegove zemne ostatke sahrane na dostojnije mjesto. Izradiše 
nov kovčeg, na njemu izdjeljaše lik blaženikov sa svetačkom 
aureolom oko glave i natpisom: Blaženi Gracija, te sveto tijelo 

smjestiše na posebnom oltaru u samostanskoj crkvi, i tu ostane 
za punih tri stotine godina izloženo javnom štovanju vjernika. 

I prije prenosa tijela naš je blaženik uživao u cijeloj Boki 
lijepo štovanje. Tako u selu Kavač, odlomku župe Bogdašići, 
spominje se već godine 1509 oltarna slika BI. Gracije. 

Pri koncu 1. stoljeća kotorski biskup Marin Drago otide 
u Mletke u tu svrhu, da se lično pomoli pred svetim ostancima 
ovog našeg sveca. Tom je prilikom isprosio oveći komad kože 
s desne mišice Bi. Gracije, a ove se moći čuvaju u Moćniku 
stolne crkve sv. Tripuna u Kotoru. U župnoj crkvi na Prčanju 
imaju kažiprst lijeve ruke blaženikove. 

Kada se je sagradila nova današnja župna crkva blizu 
mora, tijelo je blaženikovo bilo preneseno u nju na dan njezina 
posvećenja, dne 18 septembra godine 1864 u prisustvu skadar¬ 
skog nadbiskupa Ljudevita Pošten i kotorskog biskupa Marka 
Kalođere, brojnog svećenstva i velike mase svijeta. Od godine 
1870 kotorski biskupi redovito obavljaju na blaženikov dan, 
dne 9. novembra, pontifikalnu službu Božju u jutro i poslije 
podne. 

Mimogred spomenuto, muljansko Hrvatsko Pjevačko 
Društvo »Zvonimir« odabralo je pri svom osnutku godine 1888 
Blaženog Graciju svojim pokroviteljem, a prenos iz stare u 
novu crkvu kao svoju društvenu svečanost, te ju svake godine 
obavlja na 18 septembra, odnosno u nedjelju poslije, svečanom 
pjevanom službom Božjom. 

Ovo javno neprekinuto crkveno štovanje, potkrijepljeno 
mnogobrojnim čudesima u Mlecima i u Boki, potvrdi sv. Otac 
Papa Lav XIII dne 6 lipnja god. 1889. 

Neviđeno slavlje doživjela je Boka Kotorska u danima 
16, 17 i 18 svibnja god 1890 na Mulu prigodom trodnevnih 
svečanosti proglašenja blaženim ovog svog velikog sina. 

Muljanska ljubav prama svom svecu domorocu nije do¬ 
zvolila, da 400-godišnjica blaženikova preminuća godine 1908 
prođe nezapažena, nego je proslavila jačom crkvenom sveča¬ 
nošću. 

Na osobit se je način istakao Muo godine 1910 prigodom 
100-godišnjice prenosa tijela iz Mletaka u rodni Muo. Tom 
prigodom dade načiniti u Pragu srebrnu fasadu kovčega, u 
kome počivaju zemni ostatci svečevi, a na 3 i 4 rujna rečene 
godine obavila se je dvodnevna velebna svečanost, kojoj je pri¬ 
sustvovala skoro cijela Boka Kotorska. 

I 500-godišnjicu blaženikova rođenja sprema se Muo da 
skromno, ali dostojno proslavi uvjeren da će mu se i tom pri¬ 
godom pridružiti cijela Boka. 

Međutim BI. Gracija sa oltara dovikuje svima: Približite 
se izvoru spasa, Euharistiji, pa ćete naći lijeka i utjehe vašim 
dušama. 

Najveća i najljepša katoli¬ 
čka crkva u Carigradu. — 
Bazilika sv. Ante Padovan 
skog. Župa oo. franjevaca* 
konventualaca 



Naš dopis 


Katolički život u Carigradu i u 
ostaloj novoj Turskoj 

Katolicizam u Novoj Turskoj ne samo da osjeća skučenost u pogledu 
školstva, nego radi općih vjerskih i državnih reforma, i ostali vjerski život u 
mnogo čemu je ograničen. Zakonom iz 1955, a koji je objavljen 13 lipnja tg., 
svećenicima svih vjera zabranjena je upotreba svećeničkog odijela ili redov¬ 
ničkog vani u javnosti — na ulici. Zato idući carigradskim ulicama i po osta¬ 
loj Turskoj ne možete poznati ni jedno duhovno lice. Pravoslavnog grčkog 
patrijarha zapazili smo u njegovom ornatu u vrtu nedaleko sultanovog 
Seraja na šetnji. Tek kakvog stranca sa dalekog istoka može se vidjeti u pro¬ 
pisanom muslimanskom odijelu za bogoslužje, no i ti su velika rijetkost. 
I stranci — svećenici ne idu u Tursku u svećeničkom odijeju, jer bi bili izvrg¬ 
nuti neprestanom propitkivanju i legitimisanju od policije. Časne sestre vani na 
ulici ne mogu se raspoznati ni po čemu od običnih gospođa. Tek križ na 
prsima i to pokriven govori o njihovoj žrtvi i samozataji. 

Vanjski katolički život u Novoj Turskoj ograničen je i po tome, što je 
ograničena upotreba zvona na bogomoljama. Pozdrav anđeoski i svako drugo 
crkveno oglašavanje smije se objaviti samo s par kucaja zvonom. Osim toga 
uticaj starih turskih propisa • glede kršćanskih bogomolja zapaža se i danas 
na većini katoličkih, a i ostalih kršćanskih crkava u Carigradu. Sve su kato¬ 
ličke crkve povučene s glavnih ulica i prolaza u unutrašnjost. Izuzetak su 
crkva sv. Ante Padov. — otaca Konventualaca u Peru, te katol. katedrala 
sv. Duha u Pankaldi. 

Primjenjujući civilni švicarski zakon na Novu Tursku Gazi — Kemal- 
paša zaveo je u Turskoj obvezatni građanski brak, a pripustio je slobodnoj 
volji pojedinaca crkveno-vjersko sklapanje braka. Jednožemtvo obvezatno je 
i za muslimane. Katolički vjernici naknadno obavljaju crkveni brak. Prema 
izjavi našega sunarodnjaka, činovnika u našem konzulatu u Carigradu g. Ešrefa 
Halačevića, ipak civilni brak udešen je za naše muslimane u Turskoj tako, 
da odgovara potpuno šerijatskom zakoniku. Za pravoslavne iz Jugoslavije 
namješten je kod konzulata posebni svećenik g. Hajduković. Bračne stvari 
naših muslimana svršava Mehmed Forta. Katolici svršavam svoj brak kod 
župskih ureda. Posebnu brigu o njihovom duhovnom životu ne vodi kakav 
svećenik baš zato određen, kao što je to bivalo u XIX vijeku, kad su baš 
franjevci upravljali crkvu sv. Jurja u Galati i bili kapelani austrijske bolnice 
koja se nalazi uz istu crkvu. 

O nekadašnjem bujnom životu u Carigradu svjedoči veliki broj crkava 
koje su se do danas održale. Carigrad još i danas imade dvanaest većih 
katol. crkava od kojih možemo spomeniti: Crkva sv. Duha — Katedralna 
crkva; Bazilika sv. Ante O. Konventualaca; Crkva BI. Djev. Marije Draperis, 
franjevačka sa samostanom (Peru); Crkva sv. Ljudevita (kapela francus. amba¬ 
sade); Crkya sv. Benedikta (Galata); Crkva sv. Jurja (Galata); Crkva sv. 
Petra i Pavla (oci dominikanci); Crkva sv. Eufemije u Kadiheji; crkva sv. 
Agate itd. Danas je osobito razvijen katolički život u stolnoj crkvi, te u crk¬ 
vama o. franjevaca, u bazilici sv. Ante, dominikanskoj crkvi i u crkvi sv. Jurja. 
U blizini Carigrada u Kadikeji (kupalište Uoda) lijepu i veliku crkvu imadu 
o. asumpcionisti, a na najljepšem otoku Prinkipa župsku crkvu sv. Pacifika 
drže o. franjevci. CM katoličkih bolnica koje još i danas djeluju, treba spome¬ 
nuti bolnicu austrij. č. sestara milosrdnica nedaleko od crkve sv. Jurja, te tali¬ 
jansku katol. bolnicu u Peru. Uz stalna ograničenja i državne takse one dje¬ 
luju^ i danas. Da se ograničava općenito razmah vjerskog života, a posebno 
kršćanskog u javnom životu, vidi se i po tome, što katolici u današnjoj Turskoj 
ne imadu ni jednog nabožnog lista. Svaka narodnost prisiljena je da za svoje 
vjernike naručuje i nabožne listove iz domovine. Uredništvo opće poznatog 
nabožnog lista „Echo d’ Orient“ koga su uređivali o. osumpcionisti u Kadikeji 
(crkva sv. Eufemiie), moralo je preseliti u Bukurešt, a admistracija u Pariz. 

Glede katolika Hrvata i ostalih iseljenika iz naših krajeva potpuno točnu 
statistiku nije moguće dati. Katolici a i ostali stanovnici Turske koji nisu Turci 
ili^njihovi podanici, stalno se iseljavaju. Osim Turaka stalno uposlenje drugi 
teško dobivaju. Održavaju se jedino jače stojeći trgovci, činovnici i drugi 
privatni stalni službenici. Računa se da naših iseljenih muslimana imade uTurskoj 
preko 300.000, no oni su turski državljani. U Carigradu iz čitave Jugoslavije 
naših podanika imade prema izjavi sekretara našega poslanstva oko 2000. 
U njih su ubrojeni i katolici. Već na morskoj obali u Galati natpisi pomorskih 
agencija: Dabković, Pajkurić, Medović i dr. govore o našim ljudima. Opet u 
Peru uz ostale trgovačke radnje pročitaćemo natpise Medović, Radić, Zaljić itd., 
no neki od njih danas imadu tuđe državljanstvo. Mnogi katolici zarađuju si 
svoj svakdašnji kruh u službama koje su već uobičajene — predajom naslije¬ 
đene u Carigradu. Pred konzulatima vidimo stasite Crnogorce (katolike i pravo¬ 
slavne) u narodnim odijelima s tokama kako ponosno vrše dužnost portira. 
U franjevačkoj crkvi sv. Marije Draperis sakristan je naš čovjek - katolik iz 
okoline Budve Josip Marđanović. 

Sredinom prošlog stoljeća, prema putopisu Vebera Tkalčevića, bilo je u 
Carigradu oko 7000 Hrvata. Crkva u kojoj su se skupljali bila je crkva 
sv ; Jurja koja je pripadala sve od 1835—1900 bos. Franjevcima. Tu su oni 
vršili službu kapelana u austrij. bolnici, a potpomagao ih je austrijski konzul 
u Carigradu. Koliko danas ima katolika iz naših krajeva u Carigradu teško 
je utvrditi. Sigurno je da ih nema veliki broj. Duševne potrebe, svečanosti, 
pobožnosti, razumljivo je da ne mogu obavljati skupno, jer nemaju svoga sve¬ 
ćenika ni posebne crkve. Kako mi rekoše, svaki ide tamo gdje mu je bliže 
i kamove namjeri. Uz materinski jezik treba da znaju turski i bar talijanski. 
Djelomičnu brigu oko naših ljudi katolika vodi Slovenac lazarista o. Anton 
Ozemec. On je već preko 20 godina u austrijs. zavodima sv. Jurja u Galati 

Zavjetni oltar sv. Ante u njegovoj bazilici u Carigradu 

Naši ljudi organizirani su u dva društva koja ih ipak drže u jezičnoj zajednici, 
a to su Juslavenski dom i Jugoslavenski klub. Prostorije društava nalaze se u 
trgovačkom gradu (Peru). Jedno i drugo društvo broji približno po 150 članova. 

Kolika razlika u vjerskom životu naših ljudi u tuđini (dijaspori) sa živo¬ 
tom drugih velikih katoličkih naroda — Talijana, Nijemaca, Francuza, Poljaka itd. 
koji imadu jake škole, bolnice itd. Oni se brinu o svemu za svoje iseljenike 
u Carigradu, a posebno za vjerski život svojih podanika. Naše misijska orga¬ 
nizacija, hrvatko-katoličko i narodno društvo sv. Jeronim i slična društva tre¬ 
bala bi bar preko štampe da potpomognu naše katolike iseljenike u Carigradu. 
Kako baš veliki pomorski grad u kom se ukrštavaju vjere i narodnosti nameće 
u dužnost i veću brigu za svoje sunarodnjake, neka svjedoči i slijedeći primjer 
iz talijanske kolonije u Carigradu. Katolici Talijani, naime njihova župa kod 
crkve Marije Draperis uzdržavaju preko 10 dječaka ministranata koji su ujedno 
i crkveni pjevači. Ovu djecu donio je na svijet razvratni život velegrada, 
a da ne postanu uličnjaci, pobrinuli su se za njih njihovi sunarodnjaci. Oni se 
prehranjuju u samostanu, njihove majke zarađuju uz tešku muku svakdanji 
kruh. Dječaci poslužuju posjetiocima Carigrada kao provodići, a svaki od njih 
govori po tri ili više jezika. 

Carigrad, u kolovozu 1937. F. R. Drljić 

(Svršetak slijedi) 

Pred proslavu 80-godišnjice mnogop. 
o. Fra dr. Danijela Bana i 
Fra Rafaela Čondrića 

Na sv. Katu, u starodrevnom samostanu o. Franjevaca u Kreševu, prosla- 
vice svoju 80-godišnjicu dvojica zaslužnih oo. Franjevaca: mnogop. o. dr. 
Fr. Danijel Ban i Fr. Rafo Condrić. Uz pretstavnike bosanske redodržave, 
čitav narod iz okolnih župa učestvovaće kod te proslave. U redodržavi Bosni 
-Srebrenoj nijesu baš rijetki ovakovi jubileji 80-godišnjika i zlatomisnika. Pro¬ 
vincija ima za sobom stoljeće i slavnu prošlost. No prigodom ovakovih proslava 
narod iskaže svoju^ zahvalnost prema svojim duhovnim pastirima, duhov, 
vođama, pa će to učiniti i ovom zgodom. Skromnost ove dvojice bos. Franje¬ 
vaca koj| su kroz desetljeća odano služili svome puku od učiteljske službe, 
pomoćničke i župničke, pa do najviše u redodržavi, sve to biće nagrađeno 
javnom zahvalnošću. 

Fr. Rafael Čondrić rodio se u Kreševu 7 srpnja 1857 godine. U rodnom 
mjestu bod Franjevaca svršio je veći dio pripravnih studija, a g. 187.3 stupio 
je u franjevački red. U današnjoj Slovačkoj završio je bogoslovne studije i 
naređen je u Trnovi za svećenika 5 ruina 1SS0. Duže vremena uz svećeničku 
dužnost, bio je i pučkim učiteljem u Kreševu, Osovi i Podhumu. Kasnije je 
tjio župnikom po raznim bosanskim župama: So'akovoj Kuli, Kiseljaku, 
Čemernu, Podhumu, Novom Sehovu, Ban-Brdu. Uvijek je bio skroman Franje¬ 
vački radnik vezan uz narod. Najugodnije ga se sjećaju generacije i genera¬ 
cije njegovih učenika kojima je bio učitelj i kateheta u takv. Fratarskim ško¬ 
lama u Kreševu i Podhumu. 

Drugi svečar, mnogopoštov. o. dr. Fra Danijel Ban, rođen je u Kreševu 
iz poznate porodice 21 listopada 1857. Kao i njegov drug svršava pripravnu 
studiju u Kreševu i tu oblači franjevačko odijelo g. 1873. Više bogoslovne 
nauke uči u Ostrogonu. God. 1880 postaje svećenikom. Kao osobito nadarena 
svećenika šalje ga redodržava u Beč u Augnstineum. U Beču položi doktorat 
iz bogoslovije g. 1886. Neko vrijeme bio je profesorom Franjevačke bogoslo¬ 
vije^! Kreševu i Livnu. Od g. 1890-1897 on vrši dužnost duhovnika u 
zeničkoj kaznionici. Kasnije je obnašao razne službe u provinciji. Od god. 
1903—1906 obnaša čast redodržavniba (provincijala). Svoje rodno mjesto u 
velike je zadužio, jer je njegovim zauzimanjem pokrenuta misao, da se osnuje 
„Hrvatska čitaonica". Ondašnja austrougarska Pokrajinska uprava protivila se 
nazivu hrvatski, a tražila da se zove „narodna", no dr. Ban na to nije pristao. 
Već u starijim godinama, u pomanjkanju osoblja za svjetskog rata, bio je 
neko vrijeme pretsjednibom Franjevačke gimnazije u Visokom. Mnogo brige 
i mara uložio je dr. Ban kad se obnavljala samostanska crkva sv. Kate°u 
Kreševu, te kad se u župi Osovo gradila nova crkva i župski stan. 

Dr fra Daniel Ban poznat je kao čovjek pera još od svojih ranih dana. 
Skupljao je nar. pjesme. Dobro poznaje povijest starog franjevačkog školstva. 
Živio je u v blizini fra Grge Martića. U više navrata napisao je nekoliko za¬ 
nimljivih članaka o pjesniku „Osvetnika". S najvećom pomnjom, još kao 
osamdeset-godišnjak, uz punu svježinu, vodi svoju „Hroniku" koja sadrži 
veoma vrijedne podatke. loš i danas u osamdesetim godinama sarađuje u 
našem homiletičnom listu: „Riječ Božija". Čitavoga svoga života dr. Ban poka¬ 
zivao je ljubav, brigu i razumijevanje za omladinu i prosvjetne zavode bos. 
franjevaca^ To se očitovalo posebno u doba kad je upravljao redodržavom. 
Ono za čim su težili nastavnici gimnazije u Gučoj Gori koncem 19 vijeka, 
da se naime nepotpuna gimnazija proširi do osmorazredne, dr. Ban kao pro¬ 
vincijal kuša djelomično ostvariti. U Zagreb, na nadbiskupski orfanotrofij, šalje 
T fra Ljudevita Markovića i druge da završe VII i VIII razred, 
u Blagonaklonošću dr. Bana prenosimo doslovno jedan ulomak iz njegove 
„Hronike u kojem ukratko opisuje svoje školovanje: „Ja sam već u roditeljskoj 

Dr fra Danijel Ban Fra Rafael Čondrić 


kući __ doma — naučio čitati, jer tradicionalno jedno od drugog učilo, a ja 
bio najmlađi od desetero nas rođenih. Pisat me učio fra Andrija Buzuk (kali- 
graf), a fra Anđeo Šunjić i latinske molitve u manastiru, te brzo svršio narodnu 
školu i u 12 godini stupio u manastir ; jer sam već kod kuće osjećao zvanje, 
okupljajuć djecu iz susjedstva i s njima imitirao što se u crkvi čini još slušajuć 
materinu krilu, pa i predikao, da su se susjedi slušajuć izvana „kantanje i pri- 
diku" čudili. Spominjemu se još i danas o uzlazu i silazenju anđela, valjda 
bila propovjed u crkvi o prilici patrijarhe Jakova snu na Spasovo. U ma¬ 
nastiru sam učio humaniora - latinsku gramatiku, sintaxis, retoriku, bosansku 
povijest od Jukića, a u novicijatu u 15-toj godini filozofiju, te opću povijest, 
te odmah poslat u Đakovo u 7 razred gimnazije u biskupskom sjemeništu 
1873 gdje svršio i 8 razred stupio u bogosloviju. U Đakovu bili mi profesori 
V. Korajac u hrvatskom jeziku i fizici vrstni, a u teologiji učeni dr. F. Sa- 
govec. Bio sam uvijek odlikaš — eminens — i natjecao za prvenstvo . 

■ R. D. 

R. D. : 

Život sv. Ante Padovanskoga 

(Za Omladinu sv. Ante) 

Svečeva smrt 

Jednoga dana bada je Svetac ustao ispod orahovog dr~ 
veta, da po običaju sa svojom duhovnom braćom ruča, 
nenadano spopala ga je slabost. Potpuno malabsao pao je na 
rube braći. Prestrašeni, stavili su ga na postelju od pruća. 
Sbrbno su nastojali, da mu pomognu. No bolest Svečeva 
stalno se pogoršavala. On je znao, da je smrt blizu. Zamolio 
je braću, da ga odnesu u Padovu. Htio je da umre u svom 
gradu. Seljaci su pribavili jedna bola. |U volujsbom dvopregu 

polako se vozeći, došli su do gradskih vrata. Uz kola su išla 
dvojica braće. Doskora su bili kod svoga cilja. 

Pred gradskim vratima sreli su jednog franjevca koji se 
bio zaputio u Kampofornij, da pohodi Sveca. On se iznena¬ 
dio kad je saznao što se dogodilo. Zabrinut naredio je, da 
umirućeg odvezu u bliži franjevački samostan, koji je bio pred 
gradskim zidinama. Tamo će Svetac imati više mira nego li u 
bučnoj Padovi. 

Oni su ga prenijeli u osamljeni samostan. Odnijeli su ga 
u priprostu bolesničku sobicu i postavili na jednostavan ležaj. 
Svetac je progledao. Zaželio je da primi sakramente umirućih. 
S najvećom skrušenošću ispovjedio se. Primio je i zadnju po¬ 
mast pun poniznosti. Braća su klečala kraj njegove postelje. 
Njihov plač i jecanje ispunili su sobicu. Svi su bili utučeni i 
ožalošćeni radi rane smrti i teškog gubitka nad velikim i sve¬ 
tim bratom. 

Anto nije govorio ni riječi. No njegov podsmjeh koji je 
žario njegovo lice, taj potsmjeh bio je oživljajući govor. On 
kao' da je šuteći govorio o nebeskom veselju — kojemu se 
on približavao. 

Najedanput svetac je počeo da pjeva svoju najmiliju 
pjesmu, zaziv Blažene Djevice Marije, riječi koje su mu često 
puta bile na usnama, a koje je naučio od svoje majke. „O 
preslavna gospođo!" Pogled svoj uputio je prema nebu. Gle¬ 
dao je u određeno mjesto. Njegovo lice bilo je ožareno mirom 
i blaženstvom. Izgledalo je, da gleda u nešto što ga usrećuje. 
Tek prigušeno šaputale su njegove usne: „Vidim Gospoda 
svojega!" 

Kad je primao svetu pomast, zadobio je toliko snage, da 
je molio molitve zajedno s braćom. No malo iza toga izgubio 
je snagu, bio je obdaren nebeskim veseljem. Iza pola sata 
razveseljavao je on svoju braću, molio je zadnju molitvu, a 
zatim je naslonio svoju glavu na prsa i izdahnuo. Upravo u 
to vrijeme zalazilo je sunce, bacalo je zadnje narančaste zrake 
u sobu umirućega i zrake su padale na blijedoga mrtvaca. To 
se zbilo na 13 lipnja 1231 u petak. Svetac nije bio navršio ni 
36 godinu. 

Braću su ga pokopala u crkvici Sv. Marije u Padovi, u 
crkvi u kojoj je on veoma v često propovijedao. Pokop je bio 
sličan svečanom triumfu. Čitav grad učestvovao je kod po¬ 
kopa. Stotine i stotine ljudi došli su iz daleka. 

Papa Grgur IX lično je poznavao Sveca. Divio se i ci¬ 
jenio je krepost i mudrost Svečevu. Kad je čuo za smrt ovoga 
franjevca-apostola, pošao je u katedralu u Spoletu i zaveo je 
Čudotvorca u imenik svetaca. Dne 30 svibnja 1232 ovaj je 
akt svečano proglašen, jedini u povijesti crkve, tek je prošla 
godina dana od Svečeve smrti. 

Predaja tvrdi, da su na dan Svečeve smrti u rodnom 
njegovom mjestu Lisabonu sva zvona odjedanput sama od 
sebe počela zvoniti. Svuda je vladalo veselo raspoloženje, ve¬ 
selio se svaki koji je čuo zvuk zvona, no niko nije mogao da 
objasni ovo čudno i nenadno zvonenje. No kad je stigla vijest 
o Scečevoj smrti u Lisabon, svi su znali i mogli su si rastu¬ 
mačiti tek sada zašto su zvona čudotvorno sama od sebe 
zvonila — umro je čudotvorac. 

(Svršetak slijedi) 


Dom sv. Ante u Sarajevu 

Svako vrijeme ima svoje potrebe. Jedna od najprečih potreba našega 
vremena, sa nas katolike je očuvanje naše omladine od loših i pogubnih utje¬ 
caja, koje na nju vrši današnje bezvjerstvo, vjerski^ nehaj i slabo moralno 
vladanje okoline, u kojoj se današnja mladež kreće, živi i svagdanji kruh 
zarađuje. Uporedo s tom potrebom javlja se druga: zalutalu mladež treba 
zgodnim načinom osvojiti, pridobiti za ideale naših otaca i pradjedova. 

Na te potrebe skrenuo je više puta pažnju kat. svijeta sv. Otac Papa 
Pijo XI u svojima^postolskim pismima i alokucijama. Zadovoljiti te potrebe, to 
je prvi i glavni cilj toliko naglašavane kat. Akcije i svih katoličkih omladinskih 
udruženja. 

Da se u cijelosti odgovori tim potrebama trebalo bi uporedo sa unutarnjim 
duhovnim odgojem omladine raditi na izgradnji takvog vanjskog okvira života, 
koji bi bio u približnom skladu sa kršćanski duhovno izgrađenom^ omladinom. 
Uz organiziranje i gajenje vjerskog i moralnog smisla kod naše omladine, 
trebalo" bi uporedo raditi na tom, da ured, radionica, tvornica, škola — i 
ostala mjesta u kojima se odvija dnevna djelatnost omladine — ne idu mimo 
ni proti onog vjerskog i moralnog smisla, u kojem se omladina odgaja i 
učvršćuje u kat. omladinskim udruženjima. 

Navedeni vanjski okvir života naše omladine može se preobražavah u 
onaj pravi, našim ciljevima odgovarajući — tek polaganim razvojem općih 
društvenih prilika i suradnjom svih onih čimbenika, koji odlučno djejuju na 
razvoj društvenih prilika. 

Dužnost, koju današnjica u tom pogledu nameće svim svijesnim katoli¬ 
cima sastoji se u tom, da našoj omladini omogućimo, da se ona barem u slo¬ 
bodnim svojim časovima kršćanski odgaja, poučava i dolično zabavlja u 
svojim katoličkim domovima. 

Iz takvih misli i pobuda došlo se prošle godine do zaključka, da se 
poradi na izgradnji „Doma sv. Ante" u Sarajevu pa je odmah preko našega 
Glasnika povedena i sabirna akcija u tu svrhu. Mi smo se najprije obratili 
štovateljima sv. Ante preko njegova Glasnika, jer se radi o „Domu sv. Ante", 
koji bi — kao što je to više puta u Glasniku izloženo — pod svojta krovom 
sakupljao više ustanova sv. Ante: sirotinjsku kuhinju sv. Ante, pučku čitaonicu, 
štampariju sv. Ante, prostorije za uredništvo i upravu Štampe sv. Ante, a po¬ 
najprije veliku dvoranu i društvene prostorije „Omladine sv. Ante". 

„Omladina sv. Ante", to je kršćansko katoličko omladinsko udruženje, 
najraširenije omladinsko društvo u Bosni i Hercegovini, koje se, uz pomoć 
svoga zaštitnika sv. Ante, svakim danom sve više učvršćuje i širila koje u 
više mjesta ima već i svoje domove. — U Sarajevu, gdje je to društvo orga¬ 
nizacijski najizgrađenije, gdje je centrala svih društava „Omladine sv. Ante" i 
gdje se, usljed šarolikosti životnih prilika omladine, najživlje osjeća potreba 

jednog zaista doličnog doma, u Sarajevu takav dom manjka, a za stalno ili 
privremeno iznajmljene prostorije plaćaju se mjesečno velike pare. 

Stoga je, s pouzdanjem u Božju Providnost i u pomoć •Sveca Čudo¬ 
tvorca, pokrenuta zadnje godine malo prije spomenuta sabirna akcija za „Dom 
sv. Ante". Ta akcija, koja je dosad vođena tek „usput", ometana je j svom 
punom uspjehu velikom neimaštinom onih, koji su spremni dati i žrtvovati za 
korisnu i opću katoličku stvar. Ometana je ta akcija naročito nerazumijevanjem 
onih koji mogu dati, a ne daju, jer ne shvaćaju, da bi baš velikim darovima 
i prilozima za ovakove svrhe učinili velike usluge napretku kat. misli i krš¬ 
ćanskoj izgradnji društva. 

Stoga ta akcija nije donijela nj trideseti dio sume potrebne za izgradnju 
jednog doma, koji bi se mogao zvati „Dom sv. Ante", a niti peti dio sume 
potrebne za kupnju gradilišta. 

Mi ipak nećemo šuštati. Pa dok se zahvaljujemo onim mnogim sitnim 
trudbenicima i prilagačima, opet ih molimo, da nam još pomognu, da budu 
ustrajni i nepopustljivi. Mi ćemo, sa svoje strane, raširiti i pojačati tu akciju — 
pa ćemo se, naravski, na stare prijatelje i trudbenike opet obratiti. Ovim ih 
molimo, da opet zatraže od nas sabirne arke. 

Naročito molimo one katolike i štovatelje sv. Ante, koje je Bog, njihovi 
djedovi i njihova radinost obdarila većim imetkom, da žrtvuju veće doprinose, 
znatnije priloge za tu akciju. Neka pogledaju pravoslavne zadužbine i musli¬ 
manske vakufe pa će viditi kako je malena prava vjerska svijest katoličkih 
bogataša, koji tako malo žrtvuju za opće vjerske kat. ustanove. 

Imali smo doprinosa za „Dom sv. Ante" od sto dinara, Nekoliko samo 
od više stotina, a jedan samo od hiljadu dinara. Ne umanjujemo vrijednost tih 
sitnijih doprinosa; sa zahvalnošću ih primamo, ali ovim molimo i pozivamo 
sve naše imućnije prijatelje i čitatelje, da i oni doprinesu svoj doprinos, koji 
će odgovarati njihovim mogućnostima. Bog i sv. Anto naplatiće njihovu žrtvu, 
mi ćemo je znati častiti, a pokoljenja naše omladine cijeniti. 

Akcioni odbor za gradnju „Doma sv. Ante" 
u Sarajevu 


Rajko Valetijev: 


U dolini 

Umire dan. Moj se otok rastaje sa suncem. 
Pastiri se vraćaju. 

Na raskršću se prekriže 
i poklone Isusu. 

Sjedim u dolini. 

Okolo mene prolaze djevojke 
s punim košarama zreloga grožđa. 

One prolaze i pjevaju. 

Ja ih ne gledam. 

Mene mori tuga. 

Tuga za suncem. 

Aleksandar Kokić: 


Bijelo raspelo 


Sa bijelog je križa 

Isus raskrilio 

bijele probodene ruke 

nadprocvalim granama voćaka, 

nad rumenim cvijećem proljetnim 

i nad nama, koji ga 

korak po korak slijedimo. 

Isusova bjelina osvaja poglede, 

Svako šuti 

svako bi fitjeo reći 

kako Isusova bjelina 

napunja mlade radosne duše 

novom ljepotom, 

novom ljubavi. 


U sjaju jutarnjeg sunca 

blješte te drage ruke, 

kao da su obujmile 

svežanj bisernog klasja, 

a ne nas djecu, koja ništa nemaju, 

ništa drugo ne maju 

osim nježno ljubiti. 

Tišina razvila koprenu 
sjenastim stazama vrta. 

Svako šuti 

i svako razmišlja: 

kako je lijepo biti ispod križa 

s kojeg je Isus raskrilio 

svoje bijele 

probodene ruke. 


\— 


J. korner: 

U sunčanoj 


Bijelo to je blaženstvo, 
jezerom o vječnosti, 
tvoja ljepota blista se 
u svježoj sunčanoj svjetlosti. 

Ti si blistavo zrcalo 
zvijezdama i granama 
i ti si melem nebeski 
svim zemaljskim ranama. 

Srce sam tebi poklonio 
ranjeno mnogim bolima, 
a ti si meni zrcalo 
sa zlatnim sunčanim kolima. 


svjetlosti 

O milosti Božjoj (jezeru vječnosti) 
i o Malom Isusu 

U zlatnim sunčanim kolima 
vozi se maleno djetešce. 

Zbog njegove svete krotkosti 
zovu ga Božje janješce. 

Ono je juiro proljetno 
i zvijezda moje mladosti. 

Rad njega je vrijedno svladati 
sve žudnje grješne radosti. 

Jer ono je nebo plavetno 
nad tobom jezero vječnosti: 
tvoja ljepota blista se 
u svježoj sunčanoj svjetlosti... 

. . t Dr . Man >° Matulic — U Merkurovom sanatorijumu na Jordanovcu 

HrlJ e bl re « Preminuo Je 17 rujna o g. naš po-nati javni radnih i urednih 
7^1 n xu Sfa ?t? e . dl \ Mar "° Matulic - Rodio se u Bolu na Braču dne 1 III 

sod 6 'ioi l r C ^i a Sh i O U v S I rS 'i? 'V IT 0 ' 11 rodnom mjestu, a gimnaziju u Splitu, te 
god. 1916 odlazi u Zagreb, gdie studira povijest na filozofshom fahultetu Malo 
zatim vidimo ga u redakciji tadašnjih „Novina", boje su se hasnije pretvorile 
“ đnu P° l,tlbu - Tu ie Matulic ehsponirao svoj velihi novinarshi dar, pa 

le uskoro postao rado viđen u društvu zagrebačhih intelehtualaca. Prati život 
Mrvatshe 1 Hrvata, a usput študira i pravne znanosti. Napohon odlazi u Pariz 
na školu političkih nauha, a zatim se opet vraća u Zagreb, gdje pravne štu- 
. ,a 3a Z, rS fT a - doh!torato m prava. Godine 1929 osnovana je „Hrvatsha Strada" 
~T' c at , uhc , Postaje njenim prvim i glavnim urednihom. Tu ga je i zatehla 
i ^ at u liĆa n a ! a katolička štampa pretrpila je težah i bolan 
gubitah. Čovjek duboke refleksije, bistar i agilan, Marijo Matulic je svuda 
djelovao toplo, iskreno i smišljeno. Uvjeren hatolih, duboh intelehtualac i hul- 
tuian novinar, značio je za batoličhu štampu mnogo. Prilihom njegove smrti 
uredništvo „Hrvatshe Straže" dobilo je bezbroj sazalnica iz svih krajeva 
među Ilrvabma J °^ er do ^ a?u ’ e kolibo je obljubljen i voljen bio Marijo Matulic 

Vječna slava dru Mariju Matuliću I 

Smrt Andrije Milčinovića — Prošlog mjeseca umro je u Zagrebu naš 
poznati hnnzevmh Andrija Milčinović. On je glasovit zbog svojih lijepih knji¬ 
ževnih djela, a neko vrijeme je bio i upravnik sbopljanskog kazališta. 

Sportaši pozdravljaju biskupa - Hrvatski Akademski Športski Klub 
111 , skraćeno: IIASK, poslao je sa svoje godišnje skupštine posebni po-drav 
preuzvisenom zagrebačkom metropoliti dru A. Baueru, kao svom najvećem 
dobročinitelju 1 darovaocu zemljišta za igralište. 

ivi 1 Pr£ j nos zemn *h ostataka senjskog biskupa Starčevića — I® Senja 
u Mrkopalj preneseni su uz velike svečanosti dne 18 rujna o. g. zemni ostatci 
blagopokojnog biskupa senjskog dra Ivana Starčevića. Prisustvovali su mno«i 
svećenici 1 ostali vjernici senjske biskupije. Po svim župama, kuda je prolazio 
auto sa mrtvim biskupom, zvonila su zvona. 

Spomenik Eugenu Kumičiću u Zagrebu U nedjelju 17 listopada 
obavila se u Zagrebu svečana proslava otkrića spomenika velikom hrvatskom 
pjesniku 1 književniku Eugenu Kumičiću. 

Hi-,i« ^! 0 , liČ , ba tiskara u Grobljama kod Domžala (Slovenija) kao i mnoge 
diuge katoličke institucije nekome je na putu. Nedavno je tamo eksplodirala 

Lnatnh> a nlwn k ° ,a ’ e un l šti,a ve i ihi tiskarski stroj, a mnoge pomoćne 

znatnije oštetila. Zlikovcima se jos nije ušlo u trag. 

ntv^ rt Re ^ arSt u° uhapsilo u Tokiju (Japan) vođu radničkog pokreta zbo<* 
propagande u korist osnivanja Pučke fronte u Japanu. 

Misionari — liječnici. — Na misijskom — medicinskom institutu u 
Wurzburgu (Njemačka) otvoren je 14. medicinski tečaj za misionare, a posje¬ 
ćuje ga misionarski podmladak različitih njemačkih misijskih družbi. Misionari 
se u tim tečajevima spremaju da mogu — u mjestima gdje nema liječnika — 
sami preuzeti ljekarsku službu ... 

Dr Hia Suw Chia, poznati kineski diplomata, prešao je na katoličku 
vjeru. Njemu je 62 godine. 

Sve ima svoj svršetak — Sovjetski komesar za pravdu Kriljenko, 
koji je na hiljade ljudi poslao na stratište, nedavno je uklonjen sa svoga po¬ 
ložaja. Izgleda da će i on uskoro svršiti kao žrtva krvave Staljinove diktature. 

U Lurdu (Francuska) sprema se do godine veliko internacionalno 
avijatičarsko hodočašće, koje će organizirati lurdski biskup Mons. Gerlijer. 

Inostrane novine javljaju iz Moskve, da je na zapovijed komesara za 
nutarnje poslove Ježova uhapšeno vrhovno vodstvo bezbožničke organizacije. 
Uhapšen je sam vrhovni vođa Jaroslavski. Bezbožnicima predbacuju da su 
radili protiv Staljina i da su svojim radom rušili državu i ometali rad vlade. 
Povodom ove vijesti bilo bi za nas zanimljivo da znamo ko je onda još uz 
Staljina. 

Msgr. L. Goma Y. Tomas, španjolski kardinal i nadbiskup toledski, 
zahvalio se jednim pismom poznatom francuskom diplomati i pjesniku Paulu 
Chandelu za njegovo zauzimanje rječju i perom za stvar nacionalističke 
Španjolske. 

U Parizu, dne 24 i 25 listopada održan je kongres katoličkih pravnika. 
Na dnevnom redu su mnogobrojni referati, među kojima se mnogi bave o 
katoličkim prilikama u zemljama gdje bjesni komunizam. 

Junački gest jednog svećenika — U Španjolskoj bjesni neobuzdana 
revolucija. Ratni sud u Valenciji nedavno je osudio na smrt jednog Španjolca, 
jer je nekom zgodom pokazao svoje simpatije prema nacionalnoj Španjolskoj. 
Prije, nego što je bio izveden na stratište, zatražio je da mu dozvole govoriti 
sa jednim svećenikom. To mu je dozvoljeno i odmah je došao k njemu re¬ 
dovnik, koji nije znao zašto je pozvan. Kada mu je to saopćeno, a doznavši 
još usput i to da je osuđenik otac četvero djece, uputi se ravno k upravitelju 
tamnice, gdje se zadržao u duljem razgovoru. Drugog dana ovaj je redovnik 
bio strijeljan, dok je otac četvero djece bio pušten na slobodu. Redovnik je 
sebe žrtvovao za osuđenog roditelja. 

Čudo sv. Januarija u Napulju u Italiji ponovilo se i ove godine. U 
nedjelju 1 9 IX u 9 sati ujutro ustanovili su svećenici da se krv sv. Januarija, 
koja se u krutom stanju čuva u posebnom staklenom kaležu pretvorila u 
tekućinu. Kardinal Askalesi pokazao je kalež narodu, koji je na koljena pao, 
da se pokloni sv. Krvi. 

O jednoj čudnoj ucjeni donose vijest sve svjetske novine. Vođa jedne 
komunističke bande u Kini zatražio je za talijanskog redovnika Leonardellija, 
koji se već duže vrijeme nalazi u vlasti te bande, neobičnu otkupninu. Da 
oslobodi spomenutog redovnika taj bandit zatražio je da mu se uruči: 500 
vojničkih uniformi, 1000 pari vojničkih čizama, 12 satova, 5 naliv-pera nje¬ 
mačkog fabrikata, 1200 fiola i antipirina, te još 55 lijekova raznih vrsta. 

U Lurdu, u Marijinom svetištu, sagrađen je nedavno dom za slijepe 
hodočasnike. 

Borba u Španjolskoj u zadnje vrijeme sve više i više uzima zamaha. 
Krvavi okršaji na dnevnom su redu, a žrtve komunistiških klanja iz dana u 
dan rastu. Još se ne može sa sigurnošću predviditi koja će od zaraćenih 
strana izvojevati pobjedu, ali se sigurno zna da nacionalisti odlično napreduju 
i osvajaju položaje. 

U Poljskoj osnovana je organizacija katoličkih novinara, koja je već 
u svim većim gradovima osnovala i svoje podorganizacije. Ovo je već druga 
veća organizacija poljskih katoličkih intelektualaca, jer već postoji organizacija 
katoličkih književnika. 

Belgijski socijalisti nedavno su dobili poziv od strane tamošnjih ko¬ 
munista na zajedničku saradnju, tobože u socijalnom polju rada. Socijalisti su, 
međutim, ovaj poziv sa gnušanjem odbili. ' 

p ^ elgjjski ministar unutarnjih poslova Schryver, za vrijeme svog boravka 
u Engleskoj, posjetio je sa svojom gospođom i vlč. župnika o. u Nottinghamu 
koji ga je pred 12 godina vjenčao. I pored svojih teških i važnih državničkih 
poslova ovaj veliki političar nije zaboravio svoju vjeru i svoga duhovnika 
koji mu je u mladosti vrlo često koristio lijepim savjetima. 

- nt . 0 £‘ Upost se sh ?V° P ,aća “ Milo Ras, krojač iz Koprivnice, doživio 
je prošlog mjeseca jednu veoma zanimljivu pustolovinu, za koju ima zahvaliti 
svojoj ludoj glavi i koja ga je koštala ravno 6.000 dinara. Jednoga dana došla 
U 1 ?« g< ?L dUG f n v. ne ^ a , nc P° 2na ta osoba i saopćila mu da bi ona mogla 
n]e Z°/ u tesko bolesnu suprugu. Lakovjerni krojač udovoljio je njenom 
^antjevu da donese^ svu svoju novčanu imovinu, jer — rekla je žena — nad 

° na C u iHgata ozdravljenje , njegove gospođe. Obred 

gatanja trajao je nekoliko sati, a zaslijepljen praznovjerni krojač nije ni pazio 
na kretnje nepoznate žene. Napohon se primjetio nestanak njegova novca. 

kasnije sjetio se nesretni čovjek da je nasjeo običnoj varalici, 

isčezaoTe netragon, Pr ' ” Zacarani novac 2a > edno sa babom-gatarom 

. ic . nad biskup kardinal Verdier pisao je nedavno toledskom nad- 

Goma-u Tomas-u list ovoga sadržaja : „Eminencijo 1 Dozvo- 
e mi da Vasoi Eminenciji i Vašim kolegama iz Episkopata izrazim svoju 
ćahva'nost .divljenje. Neka mi Vaša Emtnenci,a oprosti zakašnjenje, koje se 
desilo radi dugog otsuca iz Pariza 1 Tako dirljivo pismo, što ste ga Vi poslali 
uistinu je djelo svjetlosti 1 Sa kojom li jasnoćom analizirate uzroke, koji su 
^zemlju doveli u strašni rat, koji se još nastavlja 1 Kako veliku uslugu 
iskazujete svim narodima svijeta primjerima, pokazujući, kamo vodi praktični 
a r|f am ’ Popuštanje morala, oslabljenje autoriteta i suradnja vlada sa doktri¬ 
nama uništenja i smrti 1 Lekcija, što je pružate, vrlo je potrebna. U ovoj 
krvavoj svjetlosti mi bolje vidimo opasnosti, koje nas ugrožavaju, i jasnije 
vidimo, kako velika mora biti naša pažnja i naša akcija. Zar nije očito da 

wh. b7^l^i b0rba ’ , h0ia - đ ?" a ? okrvavljuje tlo katoličke Španjolske, uistinu 
borba katoličke civilizacije i tobožnje civilizacije svjetskog ateizma ? A to 
ovoj borbi daje neusporedivu veličinu i Vašemu držanju tako dirljivo značenje 1 
U ovim su borbama u pitanju budućnost Katoličke Crkve i civilizacija, koju 

SnAn?okb^! n °/bI a ’ Tr - a t!, heroji nisu pali samo za katoličku i tradicionalnu 
Španjolsku. Ako su Vaši biskupi i Vaši svećenici, redovnici, redovnice i vjernici 
", na hiljade, ako Vaša nekada tako lijepa domovina danas vidSc 
popaljenih i razrušenih crkava, toliko raznesena ili uništena umjetnička blaga, 
toliko neusporedivih uništenih spomenika, u jednu riječ, ako Španjolska u 
ovom času prinosj jedinstvenu žrtvu u svojoj povijesti, pruža je radi to«a jer 
f7 ne b n|atel " Bozii bas nju izabrali, da bude prva etapa njihova rušifačkog 
ada. Ta misao nas duboko uzbuđuje i u nama potiče simpatije i priznanje 

Va?oi' e |mhH M ’ Eminencijo, kroz tolike boli i tolike^uševine 

Vasoi ljubljenoj domovini vec sja velika nada! Prije svega toliki kršćanski 

sUvT vTšbI a š' h 'Ti!® i? a2iva ^divljenje čitavoga svijeta i dodaje novi sjaj 
s ećati žrt^ S b^ IO Sh H- K ce t se 5 velika katolička obitelj tijekom stoljeća 
s !f at . zr *ava, koje su djeca plemenite Španjolske morala podnijeti, da bi spa- 
"’ e2i . n “ TO ^ navijek će blagosivljati njihovu uspomenu. Konačno, zar 
Z°!l L h " a r a Va u h , mucen 'ka, molitve, koje uvijek Bog sasluša, neće pri¬ 
či 4 - , , zem ,u .’. V b °i?) su oni trpjeli, sve blagoslove neba ? Da, Eminencijo, 
uvl|e k najkatoličkija, uvijek vjerna, sutra će sa aurelom svojih 
^oie dieć/a ? Pr c ? St - en ' e , m - P° d 'ielienim sv °i im krvnicima, sa jedinstvom sve 
™ tZČ P ? slusnostl 'ljubavi, sa novim socijalnim redom, uspostavljenim 
slavom boia n t™ H papi " s k ih enciklika, i konačno, sa svojom nepomračenom 
Menš^ i’ <7 ,7 11 da|e tol 'ko heroizma, opet će zauzeti i opet će! krenuti još 
To P ie pouzdanie , m nego ikada putem svoje slavne budućnosti. 

IO je, Eminencijo, zelja i goruća molitva svih katolika Francuske." 

Pariški nadbiskup kardinal Verdier primio je nedavno u posjetu 40 
meksičkih skauta, koji su sudjelovali na svjetskom skautskom taboru u Holandiji, 
te tom prilikom posjetili i Pariz. Kardinal Verdier pozdravio je ove mlade 
Meksikance, kao zastupnike generacije koja je dala mnogo mučeničke krvi za 
svoju vjeru. 

Miroljubivost crvenih — Koliko crveni iskreno govore kada zauzi¬ 
maju stav miroljubiva čovjeka, vidi se po ovoj kratkoj notici iz jednih novina: 
„Sovjetski parobrod, pun vojske i oružja, proplovio je ovih dana kroz Dar- 
danele prema francuskoj obali". Vidi se: ovaj je brod svakako išao nekim 
„miroljubivim poslom". 

Vjeronauk u Španjolskoj Po nedavnoj odluci generala Franka ubu¬ 
duće će se u srednjim školama nacionalne Španjolske predavati vjeronauk u 
svim razredima. Vjeronauk će se polagati i na ispitu zrelosti (velika matura). 

13 smrtnih osuda izrečeno je prošlog mjeseca u Bijeloj Rusiji, jer su 
u brašno za vojsku miješali prašinu brušenog željeza i tučeno staklo. Osim 
toga petorica između optuženih pripremali su atentate na željezničke vlakove. 

Obraćenje crvenog vlastodršca — Seviljski sud izrekao je smrtnu 
osudu nad šefom brigade C. G. Attedallom, jer je nezakonitim putem dao 
smaknuti 700 ljudi. Osuđeni silnik prije smrti javno se pokajao i ispovijedio 
svoje zločine, dok je jednom svom poznaniku napisao pismo u kojemu mu 
javlja da se povratio u krilo katoličke Crkve. 


Poruke Uprave 

1. U slijedećem broju — dvanaestom — našega Glasnika dobiće svi 
naši pretplatnici poštanske uputnice (čekove) za obnovu pretplate. Stoga već 
sada upozoravamo sve naše dužnike, kao i marljive pretplatnike, da skupe 
potrebnu sumu za izmirene duga i obnovu pretplate, da tako svi uđemo u 
novu godinu čistih i točnih računa. 

2. Tokom godine slali smo u dva navrata opomene i poŠt. uplatnice 
svim našim dužnicima (izuzev one za tekuću godinu) i za same opomene po¬ 
trošili povelike pare. Ipak, sveukupni dug iznosi još i danas preko 250.000.— 
dinara. — Svaki pojedini dužnik znade prema dobivenim opomenama koliko 
duguje. Neka stoga suviše ne pita, nego neka plati što je dužan, jer ga na to 
obvezuje kršćanska svijest i pravednost. 

3. Isto tako molimo sve naše povjerenike i povjerenice, da srede ra¬ 
čune sa svojim pretplatnicima, da već jednom počnemo novu godinu sa no¬ 
vom urednošću. 

4. Od nove godine tražićemo, u ime pravednosti, svim dozvoljenim 
načinima naplatu starih sitnih difgova, radi kojih (kad se saberu) zapinje naše 
poslovanje, a mi upadamo danomice u velike dugove. — Neka to dobro 
zapamte naši mnogobrojni dužnici, kojima mi svakog mjeseca dostavljamo 
lijepo uređen i dolično opremljen naš Glasnik. — Tko nije u stanju da dalje 
naručuje, neka dug podmiri, a unaprijed se ne zadužuje. 

5. Upozoravamo sve naše čitatelje na naš novi Kalendar, koji i opet 
nosi prvenstvo svojom sadržinom i opremom među našim hrvatskim katoličkim 
kalendarima. Ima još na zalihi jedan mali dio naklade. 

6. Naš molitvenik „Biserje sv. Ante", onaj u običnom uvezu, iscrpljen 
je. Imamo još znatan broj onih uvezanih u platno i u kožu sa zlatorezom 
(po 25 i 35 din.) zgodnih za dar i ličnu uporabu. 

Uprava Glasnika sv, Ante 

Činovnička osveta u Rusiji otkrila se nedavno u Katelničiju u Sibiriji. 
Tamo su se sudarila dva vlaka, jedan osobni, a drugi pun municije. Poginulo 
je preko 60 osoba, a preko 100 ih je teže ranjeno. Doznalo se kasnije da je 
ovaj sudar nastao uslijed namjernog propusta željezničkih činovnika, koji su 
se na taj način htjeli osvetiti vlastima. 

U jednom američkom listu, koji je tamo veoma poznat i obljubljen, 
a čiji urednik nije katolik, nalazimo jedan pohvalni članak o sv. ocu Papi 
Piju XI iz pera samog urednika tog lista. U tom članku ističe se koristan rad 
sv. Oca u kaosu današnjih svakojakih zala i stranputica, a na kraju se zaklju¬ 
čuje ovako: „Za vječna prava i vrednote — ne samo katolika, već čitava 
ljudskoga roda — bori se Papa Pijo XI“. 

U Liverpolu (Engleska) gradi se najveća crkva na svijetu koja će po 
veličini i prostranosti biti veća i od bazilike sv. Petra u Rimu. Izgradnja te 
crkve stajati će blizu tri milijuna funta sterlinga, a podižu je engleski katolici, 
koji su sav taj novac u vrlo kratko vrijeme skupili sakupljanjem dobrovoljnih 
priloga. 

Uzorna mlada katolkinja. Jedna mala 10-godišnja kineska djevojčica, 
pokazala je koliko voli Boga i vjeru divnim primjerom svoga djelovanja. 
Apostolski vikar u Csangsa u Kini uveo je u svome području pravilo da se 
ne krsti nijedan odrastao čovjek dok taj ne nauči krstiti druge. Tako svi 
kršćani znaju u slučaju potrebe krstiti umiruće, ako se svećenik nalazi pre¬ 
daleko, te ne može da dođe na vrijeme. Prošle godine su krstili 1119 djece 
na umoru. U tom poslu najveću revnost i najveće uspjehe pokazala je jedna 
mala 10-godišnja Kineskinja, koja je u poganske kuće zalazila, krstila djecu i 
ljude poučavala u vjeri. 

Japanski učenjak dr Kagavva o katolicima u Japanu. Dr Kagavva 
je objelodanio vrlo interesantne podatke o katolicizmu u Japanu i o njegovim 
izgledima za budućnost. Ustanovio je, da je posljednjeg desetljeća broj kato¬ 
lika u Japanu dvostruko porastao. Velik je broj katolika među uglednim či¬ 
novničkim obiteljima i krugovima japanskog plemstva. Kršćanstvo u Japanu 
vrši veliki utjecaj na druge religije, koje su inače mnogo protežirane od služ¬ 
benih krugova. Tako su budisti na pr. preuzeli od kršćana crkvene pjesme, 
često čitaju bibliju i uvode križ u svoje hramove. 

Kineski maršal Čang Kaj Šek ponovno hvali kršćanstvo. v Nedavno 
je maršal Čang Kaj Šek upravio kineskoj omladini ove riječi: „Život bez 
vjere nema nikakova smisla. Tko nema vjerskih misli, neće nikada moći pojmiti 
pravi smisao života. Takav se čovjek povlači po svijetu, ali nikada ne može 
naći pravoga zadovljstva. Vjera je ono što čovjeka osposobljava, da se može 
boriti, da ima tvrdu volju i da vidi svoju konačnu svrhu. 

Da li znadete što je kršćanstvo? Kršćanstvo je vjera, koja ima svoju 
konačnu svrhu. Njegov je ustanovitelj Krist bio revolucionarac, propovijeda¬ 
jući novi život. On je sam svojim primjerom pokazao kakav život treba da 
provodimo. Pripravan je bio da se žrtvuje i žrtvovao se je za čovječanstvo. 
Zapantite si: Samo onda ćete nešto uistinu velika načiniti za svoj narod i čo¬ 
vječanstvo, ako u duhu budete služili kršćanstvu, ako budete uvijek pripravni 
da se žrtvujete". 


Zahvalnice 

Svome moćnom zaštitniku sv. Anti za razne milosti javno zahva¬ 
ljuju: Bumber Vica, zahvaljuje sv. Anti na ozdravljenju sina Branka koga 
je po zavjetu obukla u Svečevo odijelo, od grčeva u želudcu i nozi. — 
Ciganić Marija, zahvaljuje se javno sv. Anti na sretnom svršetku sudske 
parnice. — D. D., Sarajevo, javno se zahvaljuje sv. Anti za sretno 

izvršenu operaciju. — Lazički Franciska, 
javno se zahvaljuje sv. Anti velikom Čudo¬ 
tvorcu i Majci Božjoj za ponovno dobi¬ 
venom zdravlju i milostima, koje je njiho¬ 
vim zagovorom tokom teških nevolja 
primala, te moli ih za daljnu pomoć. — 

Lekić Ružica, zahvala sv. Anti za mnoge 
primljene milosti i preporuča se Njegovoj 
pomoći u budućnosti. — Levak Marija, 
zahvaljuje na obraćenju sina, koji kroz 
dvije godine bolesti nije nikako htjeo pri¬ 
miti sv. Sakramenata, i na uslišanju te je 
prije smrti primio ih. — M. G., za ozdrav¬ 
ljenje od teške bolesti i za mnoge druge 
primljene milosti javno se zahvaljuje sv. 

^ n ti. _ Mesarov Hermlna, zahvaljuje se 
Velikom Čudotvorcu sv. Anti i pok. bis¬ 
kupu Langu, što se po njihovom zagovoru 
sretno svršila parnica te i za druge prim¬ 
ljene milosti. — Miličević Ana ; zahvaljuje 
na ozdravljenju kćerke po moćnom zago¬ 
voru sv .Ante. — J. Modrušan, zahvaljuje 
<- v Anti Maici Božjoj i presv. Srcu Isu- 
sovu da su je oslobodili bolnice i teškog Branko Bumber 

poroda. — N. N. iz Kreševa, zahvaljuje 

SiS molbi - Šlmuđvarac Kata, 

javno se zahvali uje za ozdravIMe osobilo, ier jera g “ f’pToto- 

u ozdravljenje. Obećaje biti pretplatnica Njegova Glasnika l.v. 

mie zahvaljuje sv Anti za uslišanje u velikoj nevolji, tj. sto )e dobila Pravdu 
Ta holu je molila sv. Antu. - Talajić Malija, zahvaljuje Bogu, majo Božjoj 
i sv Anti »a uslišanje molbe, moleći ih da je i dalie štite u životu - Toma- 
šević Marija, zahvaljuje sv. Anti, za sve dosada primljene milosti po Njego- 
vom moćnom zagovoru, te nadalje moli Njegovu milost. 


Milodari 

(Primljeni od 22 rujna do 18 listopada) 

Za Fond (tj. uzdržavanje, poljepšavanje i raširenje) Glasnika sv 
Ante, iz zahvalnosti prema sv. Anti, a za mnoge primljene milosti bilo 
duševne bilo tjelesne, darovaše slijedeći: v 

100 Din: Peiić Marko (zahvala sv..Anti za ispunjene zelje) - 75 Din: 
Servis Vilim - Po 50 Din: Ćosić Marija i Simun (zahvala za mnoge pnmhene 
milosti i moli u buduće zdravlje i sretan život sebi i muzu) - D. D. (u *nak 
=ahvale sv Anti za sretno izvršenu operaciju) - Dukic Zonca (u zahvalu za 
ozdravljenje) - Olgica jakčin - Lukić Lovro - Milosevic Ana (u zahvalu za 
ozdravljenje djeteta po moćnom zagovoru sv. Ante - Phvel.c Eluabeta (zah- 
sv Anti za pruženu pomoć kadgod je tražila - Ribert Marija sestre 
Milosrdnice - Po 47 Din: Barbarić Milka Chicago (u zahvalu sv. Anti s prepo- 
SomTa pomoć i u buduće) - Grgurić Barbara Chicago (zahvala Maje. 
Božjoj i sv. Anti za primljene milosti) - Kalebich Marica, Chica ( - 

-ahvale sv Anti te se i na dalje preporuča da ju očuva od svakoga rla kao 
f nienu obiteH) - 30 ' Din: Pavlović Ana (u zahvalu za primljene milosti s mol¬ 
bom za pomoć u buduće) - Špoljar Ivo - Po 25 Din : Ivušić Ambrozije q 
D r. Tomislav Jakić (zahvaljuje sv. Anti za sretno položeni ligo ) 

20 Din: Bumber Ivica (u znak zahvale za ozdrav ienje sina Branka) - - 

dar Anka (zahvala sv. Anti za ozdravljenje) - Gribl Mira - M. G., Bakar, 
(u zahvalu za vraćeni mir u obitelji) - Majdandzic Magdalena (za sretan porod) 

- Mislio Luče (u zahvalu) - Plivelić Štefica - Solaković Antun (za zdravlje 
stoke) - Tadić Mara - (zahvaljuje se sv. Anti za primljene milosti i nadalje se 
preporuča - Vulić Fanika (zahvala za mnoge primljene , milosti po zagovoru 
sv. Ante - Po 15 Din: Ciprijan ud. Tereza (zahvala sv. Anti za primljene 
milosti) - Makjanić Marija - Po 10 Din : Babić ud. Marija - Bagatela Erminio 

- Bakija Anica - Brizanac Ivana - Brizanac Mijo - Bruketa Barica Filipović 
Ljubica - Fućek Ankica (Na čast sv. Ante za zahvalu i molbu za Njegovu 
zaštitu) - Grčić Miloš - Gudač Marija - Huber Konstance - Jolić Marija - 
Kulis Ivan - Moslać Anica - Moslać Ivo - Moslać Ružica - Musil Štefica 
(u zahvalu sv. Anti za dobročinstva) - Perković Marija - Pilauer Stjepan - 
Pocrnja, Ivka - Porubić Ivka - Puškarić Anka - Puškarić Roža - Rajić Luča 
Susic Ela - Sušić Ivo (za odluku) Šoštarić Ljubica - Štimec Agnica (na čast 
sv. Ante - Trgo Marija (zahvala za ozdravljenje kćerke Marije - Tudor Lorenc 
(u zahvalu za obilje primljenih milosti i za stalnu pomoć) Žerovnik Eliza. 

Za kruh sv. Ante za siromašne u znak zahvalnosti te s molbom 
za pomoć u budućnosti i na svoje nakane, darovaše slijedeći: 

200 Din: Martić Nikola i Emilija (za milost i pomoć sinovima i sretan 
uspjeh u gimnaziji) - Po 100 Din : Anđelić Anka (s preporukom sv. Anti da 
joj udijeli milost koju željno očekuje) - Ivezović Jelka (u zahvalu sv. Anti na 
uspjeloj operaciji kćerke) - Salopek Ljubica (za primijene milosti) Salopek 
Stjepan - 50 Dm: Sović Roza (zahvala sv. Anti) - 35 Din: Dinagl Ivka - 
Po 30 Din: Bačani Margareta (zahvala sv. Anti za primljene milosti) - Jaklić 
Amca - Jovanovic Antun - Urban Emilija (zahvala sv. Anti za ozdravljenje) 
25 Din: Karakas Jelka (u zahvalu sv. Anti za sretno izbjeglu željezničku 
nesreću muza) Po 20 Din: Grivić ud. Jozica - Jutner Terezi ja ,V Kobler Ivanka 
(zahvala sv. Anti za primljene milosti) - Mikšić Marija - N. N., Sarajevo - 
Novacic Marica - Perković Ivan - Rakitić Ankica i Vjekoslav - Stipanović 
Zora (na čast sv. Ante da se povrati zdravlje bolesnici) - Stojković ud. Jelena 

- Strnad Jozefina - Tomljenović Ivanka - 15 Din: Ciprijan ud. Tereza - 

P ° A t * T ;> Sušah " Baumgertner Miči - Gudač Marija - Horvat Ida 

r. Kolaric B. (zahvala za primljene milosti) - Kratofil Jakob (zahvala za ozdrav¬ 
ljenje i pomoć u svakoj nevolji) - Kuliš Ida (s preporukom sv. Anti za zdavlje 
i napredak u poslu) - Kumanović Marta (u zahvalu sv. Anti za Njegov sveti 
zagovor) - Marković ud. Marija (preporuča se sv. Anti u molitve) - Mikulić 
Kata (zahvala sv. Anti za ozdravljenje) - Musić Adela - Peciković Nikolina 
-I elicaiic Linka - Popović Katica (zahvala sv. Anti za isprošenu milost) - 
Rozic Stevo - Obitelj Tomljenović (za zdravlje kćerke) - Tudor Lorenc (u 
zahvalu za primljene jnilosti sa molitvom za daljnu pomoć) Tuđa Đurđa 
(zahvala za zaštitu) - Žerovnik Eliza. 

Za gradnju „Doma sv. Ante” u Sarajevu darovaše slijedeći: 100 Din: 
p ~ S0 Din: Antonin Jozica (sakupila među činovnicima telegrafa) 

- 70 Din: Ciganek Julijana - 50 Din: Sovi Roza - 30 Din: Prcnja Ivka - 
Po 20 Din: Đukanović Julka - Jemrić Mara - Mott Rosa - Po 10 Din: Ama- 
deo Antun - Kratofil Jakob (zahvala za nađenom novcu) Lukinić Antun 

.i Do Pfinose sa gradnju crkve Gospe Olovshe darovaše preko 
„Uprave Glasnika sv. Ante“: 

m .• - 2 * 2 . Dln B * bić Mojsije is Breze, (sakupio od rasnih dobročinitelja 
(Babic Mojsije 20 din., po 10 din.: Maričević Mate, Vukanovića, Gagulić Ladi- 
slava, Golob Ade, Divović Marije, Crvenković Olge, a od ostalih manje 
iznose) 100 Din: Miler Stjepan - Po 50 Din: Ribert Marija - Sičanica Kata - 
20 Din: lurcinovic Marija (zahvala za poboljšanje bolesti sina) - 15 Din: 
Frister Irma - Po 10 Din: Huber Konstance (zahvala sv. Anti za mnoge 
primljene milosti) - Kuliš Ivan. 

Svim darovateljima osobito onima koji svoj obol doprinesoše 
za Fond Glasnika sv. Ante — bratska iskrena hvala, a od Boga plaća 
po moćnom zagovoru našeg dobrostivog sv. Ante. 


Izdavač i urednik: Dr. fra Eduard žilić, Sarajevo. 

Za Trgovačku štampariju Sarajevo: Matija Ramljak. 


STUDENI 


NOVEMBAR 


Dani 


Dani 


Pon. 

1 

Svi Sveti 

Utor. 

o 

D u š n i dan 

Srij. 

3 

Hubert © 

Čet. 

4 

Karlo Boromejski 

Pet. 

5 

Emerik (Mirko) 

Sub. 

6 

Leonard 

Ned. 

7 

25 po D., Engelbert 

Pon. 

8 

Bogomsir 

Utor. 

9 

Teodor (Božidar) 

Srij. 

10 

Andrija ispovj. 

Čet. 

11 

Martin biskup 

Pet. 

12 

Martin p., Kunibert 

Sub. 

13 

Stanislav Kostka 

Ned. 

14 

26 po D., Iv. Tr., N. T. 

Pon. 

15 

Albert Veliki 

Utor. 

ie 

Edmund 

Srij. 

17 

Grgur čud. btskup 

Čet. 

18 

Roman, Ad., Eug. ® 

Pet. 

19 

Elizabeta Poncijan 

Sub. 

20 

Feliks, Val. 


Ned. 

21 

27 po D., Pr. BDM 

Pon. 

22 

Cecilija dj. muč. 

Utor. 

23 

Klement p. m. 

Srij. 

24 

Ivan od Križa 

Čet. 

25 

Katarina dj. m. ( 

Pet. 

26 

Konrad, Ivan Berhm. 

Sub 

27 

Virgilije (Djevos.) b. 

Ned 

28 

1 Adn., Sosten, uč. P. 

Pon. 

29 

Saturnin 

Utor. 

30 

Andrija apostol 


Kalendar sv. Ante za g. 1938 

izašao je iz štampe — sadržajem i 
opremom ni malo ne zaostaje za 
prošlogodišnjim kalendarom, koji je 
općenito ocijenjen kao najbolji hr¬ 
vatski vjerski kalendar. Naručite ga 
odmah 1 — Cijena 10'— dinara. 


Do znanja stavljam svojim mušterijama da sam, Iza li¬ 
kvidacije Cipelarske Zadruge, otvorio samostalnu Cipelar-* 
sfeu i heritersbu radnju snabdjevenu svim potrebnim 

u Sarajevu » u Šenoinoj ulici br. 8 

(prema pravosudnoj palači - ulaz iz Kralja Peutra ulice). 

Molimo sve mušterije bivše Cipelarske zadruge, da se navrate, 
jer će im sve možebitne narudžbe biti pravovremeno i na puno 
zadovoljstvo izvršene. 

P E T A R TOMAŠEVIĆ, CIPELAR 


Za ličnu uporabu 1 za poklon ne možete naći 
boljega i zgodnijega molitvenika od 

»Miserja sv. Ante« 

jer je to oblikom najzgodniji, sadržinom najopširniji, raširenošću najpoznatiji 
molitvenik. Komugod dopane u ruke odmah mu se dopadne. Na 450 stranica 
najljepšeg papira donosi sve potrebne i uobičajene molitve (sa svim litanijama), 
a napose sve molitve i pobožnosti sv. Anti. Uvezan je u tri vrste: u platno, 
polukožu i finu šagrin kožu sa zlatnim rubom. Prema tome su mu određene 
i cijene: 25 i 35 Din — Sva naklada „Biserja" uvezanih u obično platno sa 
crvenim rubom (oni od 15 dinara) raspačem je i ne može se više dobiti.^ 
Na skladištu imamo još dosta „Biserja" od 25 i 35 dinara, koja odsada sa* 
ljemo po narudžbi, ali samo pouzećem ili za unaprijed postati novac. 

























Zadruga „Uzajamnosti" i 
osiguravajuća zadruga „Croatia" 

Zagrebački „Katolički List" u svom broju 26 od 24 lipnja ove godine 
donosi slijedeće: 

Zadruga „Uzajamnosti" sklopila je sa osiguravajućom zadrugom „Cro- 
atiom" ugovor, kojim zadruga postaje povjerenikom „Croatie". Zašto je za¬ 
druga „Uzajamnosti" baš sa „Croatiom" sklopila ugovor, ima više razloga. 
Među prvim razlozima, što je u toj instituciji domaći kapital s domaćim lju¬ 
dima. Koliko to vrijedi, vidi se najbolje iz toga, što je nedavno jedno veliko 
strano osiguravajuće društvo ostavilo iza sebe razočaranje onih naivnika, koji 
ne misle komu povjeravaju svoju muku. 

U „Croatii" sjede strogo poslovni, ali isključivo naši prokušani domaći 
ljudi. „Croatia" je materijalno dobro situirana, te ima u svojim rezervama jam¬ 
stvo, da će svoje obveze moći izvršiti i neće cjepidlačariti. Kod „Croatie" je 
osigurana ogromnim dijelom naša benificijalna i crkvena imovima već odavno 
i ta tradicionalna činjenica je igrala vrlo važnu ulogu i kod naše odluke, da 
se odlučimo za „Croatiu". 

Jos nam je i danas u živoj uspomeni izjava hrvatskog metropolite g. dr 
Antuna Bauera, koju je dao prilikom proslave 50 obljetnice osiguravajuće za¬ 
druge „Croatiae" u kojoj je među ostalim doslovce rekao: 

„Vjerna principima svojih utemeljitelja, „Croatia" se u svom socijalnom, 
humanom i patriotskom radu digla u našoj novoj proširenoj domovini do vi¬ 
sine najvećeg zadrugarskog poduzeća u zemlji; ona može danas nakon svoga 
50-godišnjeg djelovanja da se s ponosom osvrne na svoje djelo u prošlošti, 
izvršeno časno i požrtvovno u interesu otadžbine. 

Naš narod, odan vjeri svojih otaca, a držeći se one: „Pomozi sebi, pa 
će Ti i Bog pomoći", prigrlio je od prvog časa ovu našu domaću osigurava¬ 
juću zadrugu i u toj privrženosti bili su jednaki svi slojevi naroda, što je pri- 
pomoglo, da se „Croatia" vinula do današnje svoje visine." 

Uz to je potpredsjednik te osiguravajuće zadruge presvijetli g. opat 
Mons. dr Lovro Radičević, koji nam svojom spremom i radom jamči za solid- 
nost te institucije. Ta zadruga znade i cijeniti povjerenje svećenstva u nju. 
Ona je dala poveliku svotu za naš Mirovni fond, a i za mnoge druge cr¬ 
kvene institucije, a sigurno će vjeru u se i još više puta honorirati. 

Osiguranje je u moderno doba novi način ekonomije. To je vrst prisilne 
štednje. Koliki ne mogu svojima, prema kojima imadu obveze — ništa ostaviti 
— nego policu i njom se odužiti onima, koji su ih za života dvorili. 

U današnja doba zlobe i mržnje, te osvete, kako je potrebno, da si 
župnik osigura crkvu, staje, sijeno, marvu itd. A i životno osiguranje je od 
prijeke potrebe za svećenike. 

Potpisana zadruga apelira na svećenstvo, da se preko nje (zadruge) 
osigura kod domaćeg zavoda za osiguranje „Croatie". Sva dobit koju zadruga 
postizava kao povjerenica „Croatie", ide u korist naše „Uzajamnosti", do¬ 
sljedno svećenstva. Pokažimo zadružnu svijest i svećeničku solidarnost. Kad 
dođu agenti kojekakvih institucija i nagovaraju Vas na osiguranje, sjetite se 
svoje svećeničke zadruge „Uzajamnosti^ i da ste moralno vezani, da nju po¬ 
mažete. 

Zadruga će skoro razaslati velečasnom svećenstvu upitnicu glede osigu¬ 
ranja, te se nada od svećenstva najvećoj staleškoj solidarnosti. 

Ravnateljstvo zadruge „Uzajamnosti" 




